Teška godina je za nama, sabiraju se utisci i prave planovi za sve što sledi, nadaju se svi boljim danima kako za građansto tako i za udruženja lovaca ali i nacionalni savez. Lovci kao ljudi iz naroda, netremice prate sve što se dešava i nadaju se da će unarednoj 2021. godini mirnih misli odlaziti na lovišta. Puno je za lovstvo u Srbiji urađeno poslednjih godina, to se na svakom koraku vidi ali mi se nećemo tu zaustaviti, imamo još puno toga dobrog da uradimo kaže za Vidi Srbiju Bratislav Ćirković, predsednik Lovačkog Saveza Srbije.\n„Lovstvo je veoma širok pojam, mnogi lovstvo poistovećuju sa lovom što je sasvim pogrešno. Neretko u našoj zemlji kada se priča o stanju u lovstvu misle na stanje u lovačkim organizacijama bilo lokalnim bilo regionalnim ili nacionalnom savezu što je jednostavno rečeno – pogrešno. Lovstvo pre svega predstavlja društvenu delatnost, stvaranje uslova za lov a to podrazumeva gajenje divljači, brigu o divljači i brigu o staništima divljači. Lovstvo danas u Srbiji – mogu slobodno da kažem jesmo konačno sazreli posle jakih turbulencija u lovstvu Srbije, polako ali osetno krećemo napred u korak sa vremenom“, rekao je za Vidi Srbiju Ćirković.\nOn navodi da lovstvo u Srbiji ponovo oživljava, modernizuje se i modifikuje.\n„Nažalost, proživeli smo mračan period srpskog lovstva, decenijama je Lovački savez Srbije stagnirao, sa urušavanjem njegovog ugleda kao krovne institucije, urušavao se i ugled lovaca. Ovo su mnoge Nevladine organizacije za zaštitu životinja iskoristile kao povoljnu priliku da izvrše medijski pritisak i hajku na lovce. Međutim, u poslednje dve godine situacija se znantno promenila“, kaže predsednik nacionalnog lovačkog saveza.\nLovački savez Srbije je obezbedio medijsku platformu na društvenim mrežama gde se promoviše lovstvo, gde lovci mogu da podele svoje mišljenje i gde se javno pohvale velike stvari koje lovci rade za životnu sredinu, divljač, al ii za celokupno društvo.\n„Ono na čemu je još potrebno raditi jeste edukacija, kako lovaca tako i stručnog kadra. Treba raditi i na zakonima koji se tiču lovstva, ali se treba ozbiljno baviti i lovstvom kao naukom.Mnogo smo postigli, ali je još uvek dug put pred nama. Bitno je da je sada taj put osvetljen i da ne tumaramo po mraku, već imamo jasan cilj i viziju“, jasan je on.\nPoslednjih godina je puno urađeno na planu lovstva u Srbiji to dokazuju i brojne akcije ali i sjajni rezultati.\n„Od početka primene Zakona o divljači i lovstvu zaživeo je i budžetski fond za razvoj lovstva koji je doprineo razvoju lovstva u Srbiji. Beležimo izuzetno veliko povećanje fondova divljači, pre svega srneće i divlje svinje, a u implementaciji su i projekti reintrodukcije jelenske divljači na Stolovima kod Kraljeva, Kopaoniku,Tari, Žagubici a očekuje nas naseljavanje divokoza na teritoriji jugoistočne Srbije. Takođe beležimo i rast broja naseljenih jedinki fazanske divljači, tu su i reprocentri za uzgoj zeca čijom brojnošću ne možemo da se pohvalimo ali možemo reći na osnovu informacija sa terena da posle stagnacije kreće oporavak ove vrste. Tu je i niz izgrađenih lovnotehničkih objekata širom zemlje, pre svega objekata za smeštaj kako turista tako i domaćih gostiju u lovu, a ne zaostaju i ostali lovnotehnički objekti kada su u pitanju lovačke čeke, osmatračnice, hranilišta, pojilišta i solišta za divljač. Ako pričamo konkretno o lovačkoj asocijaci tu se trudimo da ublažimo bespotrebnu administraciju i birokratiju kroz izmene raznih pravilnika, digitalizovani sistem za izdavanje lovnih karata koji se širi i na ostale evidencije u lovstvu a pre svega na evidentiranje lica sa položenim lovačkim ispitom kao i fondova divljači do planiranog i realizovanog odstrela u čemu smo prvi u ovom delu Evrope. Mnogo radimo na promociji lovstva, sarađujemo sa bitnim institucijama iz oblasti nauke i kulture, održavamo odnose sa lovačkim savezima iz okruženja, ali i sa velikim lovačkim organizacijama kao što su CIC i FACE“, precizan je Ćirković.\nLSS: Svečana sednica saveza u Nišu\nPrimetan je i napredak u birokratskom pristupu i evidentiranju koje postoji u lovstvu. Činjenica je da smo pioniri ali za godinu dana primene postali smo lideri u regionu kada je u pitanju digitlizacija, kaže predsednik Lovačkog Saveza Srbije.\n„Istakao bih projekte reintrodukcije krupne divljači u poslednjim godinama i očuvanje populacija poljske jarebice gde jedini u svetu imamo visoku brojnost u pojedinim regionima bez naseljavanja, već su to prirodne populacije“.\nLSS: Luka Puzić – Bogatić\nPuno dobrih rezultata ali prosto ni jedan posao ne može da se obavi a da ne postoji gomila problema, koji ne smeju pod tepih.\n„Lovstvo se generalno sustreće sa problemom koji je prisutan svuda u svetu, a to je pritisak takozvanik “zaštitara”. Mislim da nije potrebno voditi medijski rat sa njima, već argumentovano i sopstvenim radom pokazivati koliko je lov bitna stavka u društvu, kao i da su lovci kao populacija neophodni za prirodu i al ii značajna pomoć državi u svim nevoljama“, iskren je Ćirković.\nLovci u Srbiji hvataju korak sa kolegama iz zemalja iz okruženja. Ono što izdvaja naše lovce jeste više projekata iz oblasti lovstva od zemalja u okruženju, dosta radimo i na popularizaciji lovstva.\n„Mislim da je bitnije činjenica da radimo za bolju budućnost lovstva i status lovaca“, siguran je predsednik saveza.\nIako ljudi izjednačavaju lov i lovstvo, moramo da napomenemo da su to dvojene stvari, koje ne mogu jedna bez druge. Lov je krajnji produkt mutidisciplinarne nauke koju zobvemmo lovstvo. Njena kompleksnost ogleda se u tome da je sačinjena od mnogi prirodnih i društvenih nauka kao što su ekologija, zaštita životne sredine, veterinarske nauke, ekonomije, prava, turizmologije, marketinga, itd. Što znači da je za uspešno lovstvo potrebno niz različitih stručnjaka sa istom idejom. Lov je ono što lovstvo obezbeđuje lovcima i da se razumemo to nije samo odstrel, tu je gajenje, održivo gazdovanje, zaštita, i mnoge druge aktivnosti koje na kraju pružaju šansu za odstrelom. Lovci su ljudi koji su najprisniji sa prirodom, iz te ljubavi su lovci itekako veliki zaštitnici prirode i neophodna karika kada su naučna istraživanja u pitanju. Dokaz njihove ljubavi jeste činjenica da su oni prvi na liniji odbrane kada su u pitanju poplave, požari, snežne padavine, itd.Imamo i slučajeve pronalaska povređenih životinja koje su spasavali, neke su čak i zaštićene vrste.\nVS: Kako je protekla ova neobična „kovid“ godina i kako su se lovci i udruženja organizovali?\nLSS: Miroslav Matić – Topola\n„Ova godina je bila izazov za sve nas, u jednom trenutku je stao celi svet. Morali smo da pronađemo mehanizam kako da funkcionišemo i obezbedimo da opstanak lovstva. Mnogi planovi su odloženi, neki se nisu ostvarili ali smo neke druge stvari uspeli da realizujemo. Lovci su na samom početku pokazali solidarnost. Lovački savez Srbije je zajedno sa svim regionalnim savezima i mnogim lovačkim udruženjima uplatio preko 1,5 miliona dinara na račun ministarstva zdravlja za nabavku neophodne opreme. Inicijativom Lovačkog saveza Srbije su obezbeđene dozvole za kretanje tokom policijskog časa stručnim službama lovačkih udruženja.Takođe smo insistirali i na tome da lovačka udruženja uđu u Uredbu o fiskalnim pogodnostima, pa su na taj način lovačka udruženja dobila pomoć u vidu minimalca, što je dosta pomoglo obzirom na to da je turistički lov ove godine znatno redukovan. Lovci su se priključivali i Crvenom krstu i volontirali u dopremanju hrane, lovačka udruženja su stavila svoja vozila na raspolaganje kako bi se lakše stiglo u naselja koja nisu lako dostupna, učestvovali su i u vršenju dezinfekcije ulica, bitnijih lokalnih i institucija“, kaže za Vidi Srbiju Bratislav Ćirković.\nSkoro i da se ne zna o tome da su lovci organizovali izložbu fotografija, gde su se slike prodavale a prikupljena novčana sredstva otišla su u humanitarne svrhe za lečenje Lane Jovanović.\nĆirković: Korona jeste iznenadila nas, ali mislim da smo i mi iznenadili nju.\nPosledice pandemije koronavirusa su najočiglednije kod korisnika lovišta, naročito onih koji se najvećim delom oslanjaju na lovni turizam, obzirom da je veći deo sezone lova na srndaća protekao u policijskom času sa mnogim ogrničenjima, a i nije bilo turista iz drugih zemalja.\n„Ove godine, mogu slobodno reći da su lovci ti koji su sa svojim članarinama održali celokupan sistem lovstva“, istakao je Ćirković.\nTeško je planirati nakon ovakve godine ipak sa mnogim željama se kreće napred.\nBratislav Ćirković, predsednik LSS dobija priznanje Dunavskog Biznis Foruma\n„Planovi za sledeću godinu su veliki, ali oprezni. Lovačkom savezu Srbije je to jubilarna 125 godina, nadamo se da čemo u oktobru to propisno proslaviti.Takođe nas očekuje i velika izložba u Budimpešti “One with nature” na kojoj ne predstavljamo samo lovstvo Srbije, već i celu državu. Ono na čemu radimo jesu predlozi izmena Zakona o oružju i municiji, kao i Zakona o divljači i lovstvu. Planiramo i izmenu Sistema polaganja lovačkog ispita, sve u cilju obezbeđuvanja bolje edukacije lovaca. Nastavićemo da učvršćujemo saradnju sa dosadašnjim saradnicima, pokušaćemo da što više uljučimo lovce u naučne projekte, zatim pridruživanje sokolarstva UNESCO listi. Moramo još pno toga da uradimo kada je borba protiv ilegalnog lova u pitanju i insistiranje na strožoj kaznenoj politici“,siguran je predsednik Lovačkog Saveza Srbije.\n„Ponosan sam na saradnju sa resornim ministarstvom – Ministarstvo poljoprivrede, šumarstva i vodoprivrede, kao i na Upravu za šume, tu je i Ministarstvo unutrašnjih poslova i Ministarstvo zaštite životne sredine. Odnos koji imamo sa značajnim lovačkim organizacijama kao što su CIC i FACE su jako značajne za nas, ostvarili smo i saradnju sa IUCN što je veliki uspeh naročito za jednu lovačku organizaciju“.\nLSS: Bajić Vladimir – Valjevo\nVS: Da li je obično građanstvo malo promenilo ugao gledanja kada su lovci u pitanju i da li im je približeno i sve ono dobro što lovci rade za životinjski svet i ugožene populacije?\n„Imali smo par vrlo uspešnih pojavljivanja na televiziji. Mnogo dobrih akcija kao što su uklanjanje ilegalnih deponija “SA LOVCIMA DO ČISTE SRBIJE”, zatim inicijativu “NE PALI STRNjIKU”, izložba fotografija “IZ LOVAČKE PERSPEKTIVE”, fenomenalnu izložbu na prošlogodišnjem LORIST sajmu koju je posetilo mnogo ljudi, naročito me raduje što je bilo i mnogo dece. Tu su i društvene mreže i naš sajt koji doprinose promociji i afirmaciji lovstva. Sve više je ljudi koji nisu lovci, a javljaju nam se da pohvale naš rad.Tu vidimo da su se stvari promenile“, završava za Vidi Srbiju Bratislav Ćirković.\nBratislav Ćirković, lov, lovačka udruženja, Lovački Savez Srbije, lovstvo


Đukanović: Novu Vladu vrednovati prema djelima - BHRT\nPredsjednik Crne Gore Milo Đukanović kazao je da rezultate nove crnogorske Vlade treba vrednovati prema djelima.\nCrnogorski predsjednik je nakon radnog ručka sa ambasadorima država članica Evropske Unije (EU) kazao da će biti kooperativan u saradnji sa Vladom poštujući ustavne nadležnosti.\n“Izbori su potvrdili visok nivo demokratske zrelosti koju je Crna Gora pokazala uprkos pojedinim očekivanjima o mogućem otporu tranziciji vlasti. Uz zadovoljstvo što Crna Gora danas ima Vladu i čiji će se rezultati vrednovati djelima, ponavljam, punu spremnost da budem kooperativan i djelujem u pravcu daljeg razvoja Crne Gore, odgovornog odnosa prema NATO partnerstvu i dostizanju standarda koji treba da nas dovedu do punopravnog članstva u EU”, kazao je Đukanović.\nNjemački ambasador Robert Veber podsjetio je na značajnu podršku EU Crnoj Gori i regionu u suočavanju sa posljedicama COVID pandemije. On je kazao da je time potvrđena solidarnost i bliske veze EU i Crne Gore.\n“Nove političke okolnosti u Crnoj Gori i kohabitaciono vršenje vlasti su prilika da se pošalje poruka novog stila u politici prema kojem se, uprkos razlikama, može naći zajednički imenitelj u najboljem interesu građana”, kazao je on.\nŠefica delegacije EU u Crnoj Gori Oana Kristina Popa iskazala je zahvalnost za, kako je kazala, mirnu i demokratsku tranziciju vlasti u Crnoj Gori. Ona je ukazala na potrebu širokog političkog i društvenog konsenzusa i zajednički rad na ostvarenju evropskog cilja.\n“Novost je u Crnoj Gori prihvatanje rezultata izbora od strane svih političkih aktera i učešće svih poslanika u radu Parlamenta. Dio zasluga za to pripada i Đukanoviću”, kazala je ona.\nMagazinović za BHRT: Sramota je na visoke plate uzimati i naknade


Sindikat: Okončan štrajk u Gradskom centru za socijalni rad Beograd\nIzvor: NoviMagazin.rs, 11.Mar.2019, 13:31\nSindikat Nezavisnost saopštio je danas da je štrajk u Gradskom centru za socijalni rad Beograd okončan 8. marta potpisivаnjem Sporаzumа sa Ministаrstvom zа rаd, zаpošljаvаnje, borаčkа i socijаlnа pitаnjа i Gradom Beogradom kao osnivаčem te ustanove.\nKako se navodi u saopštenju, Ministarstvo za rad obavezalo se tim sporazumom da isplаti ukupаn iznos neisplаćenih novčаnih potrаživаnjа >> Pročitaj celu vest na sajtu NoviMagazin.rs << zа priprаvnost zа 2016, 2017. i 2018. godinu do krаjа junа ove godine, dа obezbedi sredstаvа zа troškove prevozа zа dolаzаk i odlаzаk sа rаdа i dа izvrši prijem u rаdni odnos nа 54 rаdnа mestа kаdа Komisijа Vlаde Srbije usvoji Predlog zаključkа tog ministarstva.\nGrad Beograd kao osnivаč obаvezаo se dа popuni 20 rаdnih mestа do krаjа mаrtа i još 20 do krаjа godine, dа obezbedi sredstvа zа lekаrske preglede i isplаtu jubilаrnih nаgrаdа zаposlenimа koje finаnsirа Osnivаč po zаključenju Kolektivnog ugovorа i dа obezbedi sredstvа zа pokretаnje jаvne nаbаvke zа poprаvku krovа nа objektimа Odeljenjа Zvezdаrа i Čukаricа, u cilju poboljšаnjа uslovа rаdа.\nNavodi se i da su zаpočeti pregovori rаdi zаključenjа Kolektivnog ugovorа kod poslodаvcа i da se direktor Grаdskog centrа za socijalni rad obаvezаo dа se sprovede i okončа postupаk donošenjа novog Aktа o proceni rizikа, da zаpočne rаd Odborа zа bebednost i zdrаvlje nа rаdu, dа izmeni Ugovore o rаdu zаposlenimа koji obаvljаju poslove jаvnih ovlаšćenjа unošenjem u ugovore o rаdu obаveze 24-čаsovne dostupnosti neodložnim uslugаmа, i dа rаzdvoji republičke od grаdskih poslovа Ugovorimа o rаdu, а orgаnizаcijom rаdа nаjkаsnije do krаjа 2019. godine.\nDeo zaposlenih u Gradskom centru za socijalni rad Beograd, predvođen sindikatom "Nezavisnost" 21. februara započeo je štrajk zbog, kako kažu, teškog materijalno-finansijskog položaja zaposlenih i nagomilanih nerešenih problema.\nBeta: Sutra protest Policijskog sindikata Srbije zbog oduzimanja reprezentativnosti\nVesti-online.com: Protest Policijskog sindikata ispred MUP Srbije\nRadio 021: Policijski sindikat Srbije sutra protestuje na Novom Beogradu, zove građane da mu se pridruže\nNoviMagazin.rs: Sutra protest Policijskog sindikata Srbije zbog oduzimanja reprezentativnosti


Dobra srednjoročna perspektiva Crne Gore - CdM\nDobra srednjoročna perspektiva Crne Gore\nIz Međunarodne rejting agencije Moody apsotrofirali su da se njihov rejting za Crnu Goru zasniva na dva ključna faktora – srednjoročnom ekonomskom rastu koji je dobar, kao i procesu fiskalne konsolidacije i namjeri Vlade da osnaži fiskalnu poziciju.\nKako je saopšteno iz Ministarstva finansija, tokom sastanka sa delegacijom ovog resora, iz agencije su pozdravili spremnost Vlade Crne Gore da obezbijedi punu primjenu mjera fiskalne konsolidacije u srednjem roku kao važne za obezbjeđenje održivosti javnih finansija i stabilan ekonomski rast.\nNa sastanku sa predstavnicima rejting agencije Moody’s, ministar Darko Radunović je izrazio zadovoljstvo unapređenjem izgleda kreditnog rejtinga Crne Gore ocijenjenog od strane ove Agencije, iz „stabilnog“ u „pozitivan“ i istakao da je Vlada Crne Gore posvećena punoj primjeni mjera fiskalne konsolidacije i strukturnih reformi, istovremeno informišući sagovornike o rezultatima fiskalne konsolidacije u ovoj godini.\n“Naveo je da trenutno radimo na sprovođenju mjera za dobijanje druge garancije Svjetske banke za razvojnu politiku, koja bi nam obezbijedila dodatna sredstva za dalje sprovođenje Strategije upravljanja javnim dugom Crne Gore i njegovim smanjenjem”, dodaju iz Ministarstva.\nNa sastancima se razgovaralo o najnovijim ekonomskim trendovima u Crnoj Gori, očekivanim rezultatima u oblasti fiskalne politike do kraja ove godine, kao i o projekcijama za 2019. godinu.\n” Radunović je tokom odvojenih sastanaka sa predstavnicima dvije bankarske grupacije, izrazio zahvalnost na dosadašnjoj saradnji i istakao značaj nastavka uspješne saradnje u budućnosti. Ministar je na sastanku sagovornike informisao o namjerama Ministarstva finansija da obezbijedi hedžing aranžman za smanjenje valutnog rizika kada je riječ o kreditu za izgradnju prioritetne dionice autoputa, što se planira godišnjim zakonom o budžetu”, kaže se u saopštenju.\nZvanični sastanci predstavnika Ministarstva finansija Crne Gore sa predstavnicima Svjetske banke i MMF-a u okviru redovnog jesenjeg zasijedanja, počinju sjutra 12.oktobra.\nTagoviBali Crna Gora Ministarstvo finansija Moody's sastanak


Ilić: "U Lebanu će se tek videti napredak" – Info Centar Juga\nPredsednik opštine Lebane Zoran Ilić u izjavi za naš portal ističe da se u Lebanu prvi put posle gotovo dve decenije dešava nešto pozitivno i lepo, te da nada da će se u narednoj godini tek videti napredak.\nLebane – Juče su našu opštinu posetila grčka kompanija koja ima pogone u devet evropskih država, dok svoje proizvode prodaju u preko šezdeset. U Srbiji nemaju svoj pogon i žele da investiraju u našu zemlju pa im Lebane kao destinacija odgovara isključivo zbog blizine auto puta tačnije komunikacije sa Solunom.\nPredsednik opštine Lebane Zoran Ilić zadovoljan je razgovorima i naglašava „To je kompanija koja proizvodi granitnu keramiku za kuhinje. U Srbiji nemaju svoj pogon i zbog toga žele da investiraju ovde. Zadovoljni su onim što su videli u Lebanu,nekadašnje pogone, i u prvom kvartalu bi zaposlili pedeset radnika a najkasnije do tri godine bi uposlili do dvestotine radnika obzirom da je mala kompanija“.\nIlić dodaje da su razgovori sa grčkom delegacijom uspešno obavljeni, uzeli su planove koje opština Lebane ima tačnije kako izgledaju pogoni u kojima bi eventualno otvorili svoju kompaniju.Postoje dve lokacije koje su njima interesantne.\nOčekuje se da će se u što skorijem periodu opština uspeti da sa Grcima sklopi plodonosan dogovor.


ZAKON O PRIVATNOM OBEZBEĐENJU - Tidija SG Security\n(„Sl. glasnik RS“, br. 104/2013, 42/2015 i 87/2018)\n1) Licencu za procenu rizika u zaštiti lica, imovine i poslovanja – jesu da imaju najmanje jednog zaposlenog službenika obezbeđenja sa Licencom za procenu rizika u zaštiti lica, imovine i poslovanja;\n2) Licencu za vršenje poslova fizičko-tehničke zaštite bez oružja i Licencu za vršenje poslova fizičko-tehničke zaštite sa oružjem – jesu da imaju najmanje 10 zaposlenih službenika obezbeđenja sa Licencom za vršenje osnovnih poslova službenika obezbeđenja – bez oružja ili Licencom za vršenje specijalističkih poslova službenika obezbeđenja – sa oružjem;\n3) Licencu za vršenje poslova obezbeđenja, transporta i prenosa novca i vrednosnih pošiljki – jesu da imaju najmanje 10 zaposlenih službenika obezbeđenja sa Licencom za vršenje specijalističkih poslova službenika obezbeđenja – sa oružjem i da poseduju tehnička sredstva za transport i prenos novca i vrednosnih pošiljki u skladu sa čl. 36. i 38. ovog zakona;\n4) Licencu za vršenje poslova planiranja sistema tehničke zaštite – jesu da imaju najmanje jednog zaposlenog sa srednjim obrazovanjem tehničke struke, sa Licencom za vršenje poslova planiranja sistema tehničke zaštite;\n5) Licencu za vršenje poslova projektovanja i nadzora nad izvođenjem sistema tehničke zaštite – jesu da imaju najmanje jednog zaposlenog sa višim obrazovanjem stečenim po propisima koji su važili do dana stupanja na snagu Zakona o visokom obrazovanju („Službeni glasnik RS“, broj 76/05) ili visokim obrazovanjem na studijama prvog stepena u polju tehničko-tehnoloških nauka, sa Licencom za vršenje poslova projektovanja i nadzora nad izvođenjem sistema tehničke zaštite;\n6) Licencu za vršenje poslova montaže, puštanja u rad i održavanja sistema tehničke zaštite i obuke korisnika – jesu da imaju najmanje jednog zaposlenog sa srednjim obrazovanjem tehničke struke i sa Licencom za vršenje poslova montaže, puštanja u rad, održavanja sistema tehničke zaštite i obuke korisnika.\n(1) Licencu za vršenje osnovnih poslova službenika obezbeđenja – bez oružja;\n(2) Licencu za vršenje specijalističkih poslova službenika obezbeđenja – sa oružjem;\nUslov koji treba da ispuni fizičko lice da bi dobilo Licencu za vršenje poslova tehničke zaštite, odnosno Licencu za vršenje poslova planiranja sistema tehničke zaštite ili Licencu za vršenje poslova projektovanja i nadzora nad izvođenjem sistema tehničke zaštite ili Licencu za vršenje poslova montaže, puštanja u rad, održavanja sistema tehničke zaštite i obuke korisnika – jeste da ima stečeno najmanje srednje obrazovanje tehničke struke.\nPravnom licu, preduzetniku i fizičkom licu kome ističe rok važenja licence, na njegov zahtev, izdaće se nova licenca – pod uslovom da nije došlo do promena propisanih uslova iz čl. 10. i 12. ovog zakona.\nPravno lice i preduzetnik za privatno obezbeđenje ne može posedovati vatreno oružje u broju većem od jedne polovine broja zaposlenih službenika obezbeđenja sa legitimacijom koji imaju Licencu za vršenje specijalističkih poslova službenika obezbeđenja – sa oružjem i koji su raspoređeni na radna mesta na kojima se poslovi privatnog obezbeđenja obavljaju sa oružjem.\nPravno lice i preduzetnik za privatno obezbeđenje mogu na radna mesta na kojima se obavljaju poslovi sa oružjem, bez odobrenja Ministarstva koje se izdaje u skladu sa propisima o oružju i municiji, da rasporede službenika obezbeđenja koji poseduje Licencu za vršenje specijalističkih poslova službenika obezbeđenja – sa oružjem.\nSlužbenici obezbeđenja tokom vršenja redarske službe moraju biti u uniformi i opremljeni jednoobraznim jaknama ili prslucima sa svetloodbojnim trakama i natpisom „Obezbeđenje“, a dodatno i „Security“.\nSlužbenik obezbeđenja za vreme obavljanja poslova privatnog obezbeđenja legitimaciju, po pravilu, nosi istaknutu na prednjoj spoljnoj strani uniforme ili odeće, izuzev u slučaju kada vrši fizičko obezbeđenje lica. Oznaka pripadnosti pravnom licu i preduzetniku za privatno obezbeđenje, znak (logo) i natpis „Obezbeđenje“, a dodatno i natpis „Security“, moraju biti istaknuti na vidnom delu uniforme ili opreme službenika obezbeđenja.\n22) oznaka pripadnosti, znak (logo) i natpis „Obezbeđenje“, odnosno „Security“ nisu istaknute na vidnom delu uniforme i opreme službenika obezbeđenja (član 63. stav 5);\nZa radnju iz stava 1. tačka 5) ovog člana, kazniće se za prekršaj i fizičko lice – predavač novčanom kaznom u iznosu od 50.000 do 150.000 dinara.\nPropisi doneti na osnovu Zakona o privatnom obezbeđenju („Službeni glasnik RS“, br. 104/13 i 42/15) ostaju na snazi do donošenja propisa kojim se stavljaju van snage, ako nisu u suprotnosti sa odredbama ovog zakona.\nOvlašćenja za sprovođenje stručne obuke koja su izdata na osnovu Zakona o privatnom obezbeđenju („Službeni glasnik RS“, br. 104/13 i 42/15) važe šest meseci od dana stupanja na snagu ovog zakona. Za izdavanje novog ovlašćenja za sprovođenje stručne obuke podnosi se zahtev sa potrebnim dokazima u skladu sa ovim zakonom. Od naplate takse za izdavanje prvog ovlašćenja za sprovođenje stručne obuke u skladu sa ovim zakonom, oslobađaju se samo privredna društva, pravna lica i školske ustanove koji su prilikom izdavanja prethodnog ovlašćenja platili taksu u iznosu predviđenom tarifnim brojem 43a zakona kojim se uređuju administrativne takse.\nTidija Uncategorized zakon o privatnom obezbeđenju


Ostavila vereniku 40.000 evra pre ulaska u Zadrugu, da ne ostane bez novca - PRess Serbia | PR PRess team\nAko mu bude malo, ulazi i on u rijaliti?\nUčesnica rijaliti programa Zadruga Ana Korać, navodno je pre nego što se uselila na imanje u Šimanovcima, svom dečku Davidu Dragojeviću, ostavila pozamašnu cifru, kako bi se snašao bez nje.\nOna je vereniku navodno dala 40.000 evra, prenosi list “Alo”.\nNavodi se i da je David navodno strahovao da ne ostane bez novca jer zajedno zarađuju preko društvenih mreža, pa Ana odlučila da ga osigura.\n“Davidu je bilo krivo što je osporio njen ulazak i zabrinuo je, pa joj je danima govorio da zaboravi da je bilo šta spomenuo i objasnio joj da će se vratiti kod majke, ako nešto zaškripi. Nekoliko dana pred ulazak u Zadrugu, David je došao sa treninga, gde ga je Ana dočekala sa 20.000 evra u kešu i karticom, na kojoj je bilo malo više od toga. U prvom mahu, David je bio šokiran i nije znao šta ga je snašlo, ali mu je Ana objasnila da je sve što imaju zajedničko i da će biti tužna ako ne bude znala kako on živi i da li se snalazi. David nije hteo da čuje za to, pa joj je rekao da se oseća kao devojčica, zbog toga što mu ona obezbeđuje novac”, rekao je izvor za pomenuti list i dodao da će Dragojević navodno ući u rijaliti, ukoliko njegova finansijska situacija bude loša.\n“Planira da uđe u rijaliti, ako taj novac počne da se topi. Plan je da ona bude tamo sama bez njega par meseci, a njegov ulazak se očekuje na proleće”, otkrio je izvor.\nTagoviana korać David Dragojević rijaliti


Slavni glumac stigao u Beograd, snima novog "Bonda"?\nM. K. 26. marta 2019. 06:13\nFoto: Tori - CC BY 2.0\nBritanski glumac Danijel Krejg stigao je u Beograd, prenosi „Kurir“ i navodi da je razlog najverovatnije snimanje 25. nastavka o agentu 007, u čijoj ulozi će se Krejg naći poslednji put.\nList spekuliše da je moguće da je ideja da se Džejms Bond vrati u zemlju odakle je i potekao i da u njoj okonča svoj život, imajući u vidu da je Ijanu Flemingu inspiracija za taj lik bio srpski agent Dušan Popov, koji je jedno vreme i živeo u Beogradu.\nMeđu mogućim razlozima zbog kojih je Krejg došao u srpsku prestonicu „Kurir“ navodi traženje lokacije za seriju „Purity“, zatim za film „The Creed of Violence“, ali navodi da je najverovatnije odlučeno da se novi „Bond“ snima u našoj zemlji.\nList podseća da je kada je sniman prethodni nastavak britanski Dejli mejl najavio snimanje u Srbiji, ali se to nije dogodilo.\nKrejg je prošle godine potvrdio da će igrati u još jednom filmu o tajnom agentu Džejsmu Bondu, ali je naglasio da će to definitivno biti i njegovo poslednje pojavljivanje u toj ulozi.\n„Da li će Danijel Krejg završiti karijeru Bonda i poslednji put obući smoking agenta 007 upravo na ulicama naše prestonice, ostaje da saznamo do leta, kada je planirano i snimanje filma“, zaključuje „Kurir“.\nagent 007danijel krejgdzejms bondsrpski agent


Predsednik Kosova nije izabran u prvom krugu glasanja | Blok vesti\nPredsednik Kosova nije izabran u prvom krugu glasanja\nNijedan od kandidata za izbor predsednika nije dobio neophodnih 80 glasova u nastavku vanredne sednice Skupštine Kosova. Za izbor predsednika je glasao 81 poslanik, 12 glasova je bilo "nevažeći".\nKandidatkinja za to meto Vjosa Osmani dobila je 69 glasova, dok Nasuf Bejta nije dobio ni jedan glas.\nPosle takvog ishoda glasanja prema Ustavu Kosova i poslovniku o radu Skupštine, sledi drugi krug glasanja.\nU drugom krugu za izbor predesednika neophodno je da glasa najmanje 80 poslanika, a izabrani predsednik bi trebalo da osvoji najmanje 80 glasova.\nDanašnjoj sednicu su prisustvovali i poslanici romske i goranske zajednice Adem Hodža i Fadil Gaši, koji nisu prisustovali sednici u subotu.\nKako je prethodnog dana saopštio predsednik Skupštine Gljauk Konjufca, u ponedeljak ističe zakonska mogućnost za izbor kosovskog predsednika budući da se izbor na ovu funkciju, prema kosovskom ustavu, vrši najkasnije 30 dana pre isteka mandata aktuelnog Predsednika, a to je 5. maja.\nSa druge strane, Eugen Cakoli iz Demokratskog instituta Kosova (KDI), organizacije koja nadgleda rad Skupštine Kosova, prema pisanju RTK2, izjavio je da je rok zapravo do 5. maja, te da do tada može da se bira predsednik Skupštine i saziva sama skupština.\nPrema njegovim rečima, tek tada predsednik Skupštine Gljauk Konjufca više neće obavljati dužnost vršioca dužnosti predsednika, dok skupština i vlada nemaju ustavno pravo da raspisuju izbore.\nPrevious articleĆORIĆ NAHVALIO “VELIKU TROJKU”: Zadivljujuće je igrati protiv njih, mnogo sam naučio iz tih okršaja\nNext articleBIVŠI SELEKTOR UDARIO PO REPREZENTACIJI: Srbija neće u Katar, ne gledamo stvari realno


Zeleno svetlo za „plavo gorivo“ - Pluton Logistics\n25. oktobra 2014. 1. maja 2017. marko\tbenzin, Blue Corridor, dizel, E.ON Ruhrgas, električna vozila, fosilna goriva, Gasprom, GAZPROM, komprimovani prirodni gas, metan, Plavi koridor, plavo gorivo, Prirodni gas, tečni naftni gas, tečni prirodni gas\nTransport je sve. U modernom svetu smo navikli da putujemo gde god da poželimo – zbog posla, zbog odmora, u posetu prijateljima ili rođacima. Isto tako uživamo u prednostima međunarodnog transporta koji proizvode iz čitavog sveta donosi do nas i omogućava nam da trgujemo našom robom na globalnim tržištima. Ipak, transport se svodi na cenu. Finansijski, većina nas plaća visoku cenu za energiju koja napaja naša vozila. Ali tu je i ekološka cena, jer većina vozila koriste fosilna goriva sa visokom emisijom CO2, zagađuju vazduh oko nas i utiču na klimu.\nPrema različitim procenama, svetska privreda gubi trilione dolara svake godine plaćajući cenu za zagađenje vazduha. A većina emisija dolaze od saobraćaja. Kada razmišljamo o kupovini novog automobila, uvek uzimamo sledeće kriterijume u obzir: dizajn, kapacitet motora i poslednje, ali ne najmanje važno – efikasnost.\nDanas, kao i u prethodnom veku, kupci obično mogu da biraju između dva tipa tradicionalnih motora: benzinskog i dizel. U Evropi punjenje rezervoara takvih automobila sve teže pada novčanicima vozača. Zbog toga se industrija transporta suočava sa dva glavna izazova: kako da nađe ekonomično rešenje i da redukuje štetni uticaj na okruženje.\nA odgovor je već ovde – prirodni gas je tu da sklopi slagalicu! U proteklih nekoliko decenija, ulaganja u istraživanje, razvoj i inovacije su se isplatila, unapredila su dizajn, brzinu i bezbednost vozila. Međutim, pokazalo se da je postizanje zelenije i jeftinije mobilnosti i dalje veliki izazov. Mada su sjajne opcije na papiru, izumi kao što su električna ili vozila koja koriste hidrogen i dalje se suočavaju sa preprekama vezanim za njihovu tehnološku zrelost ili ekonomsku isplativost. Ipak, rešenje je bliže nego što bi pomislili: upotreba prirodnog gasa kao goriva umesto tradicionalnih vrsta goriva ne samo da ima pozitivan uticaj na okolinu, već se i savršeno uklapa u kućni budžet potrošača. Prosečna maloprodajna cena prirodnog gasa u zemaljama EU je 40-60% niža od cene benzina ili dizela, što se pretvara u značajnu uštedu na ceni goriva.\nSa gorivom u vrednosti od 10 evra, automobil na prirodni gas može da pređe oko 220 km, u poređenju sa 164 km na dizel i samo 103 km na benzin. Samo u Evropi je moguće uštedeti između 58 i 67 milijardi evra do 2030. godine većom upotrebom gasa u transportu, u poređenju sa uobičajenim scenariom sa najviše potencijala za kamione i brodove. A gas je daleko „zeleniji“! U poređenju sa dizelom ili benzinom, redukuje emisiju CO2 za 25% i ne generiše čađ ili čestice, značajno poboljšava kvalitet vazduha i minimalizuje uticaj na zdravlje naših respiratornih organa.\nUstvari, ako bismo povećali udeo gasa u energetskom miksu EU za samo 1%, redukovali bismo emisiju za 3%. Zahvaljujući prirodnom gasu, pristupačan transport sa niskom emisijom više nije samo vizija budućnosti! Brojne prednosti su već omogućile prirodnom gasu da zauzme značajan udeo na tržištu goriva u poslednjoj deceniji. U drugim delovima sveta, komprimovani prirodni gas (KPG) je već u širokoj upotrebi, dok su u Evropi gasna rešenja za transport, uključujući i tečni naftni gas (TNG) i tečni prirodni gas (TPG), tek u povoju. Upotreba gasa u transportu je već porasla za 220% u periodu između 2008. i 2012. godine u celom svetu, sa 13,6 milijardi kubika na 30,1 milijardu kubika gasa. Samo u Evropi prognoze predviđaju da bi ovaj segment tržišta mogao da obezbedi ne manje od dodatnih 40 milijardi kubika gasa do 2030.\nU ovom trenutku u svetu je registrovano preko 20 miliona vozila na prirodni gas, a očekuje se da taj broj poraste na 50 miliona do 2020. godine. Evropa danas ima samo 1,4 miliona vozila na prirodni gas – 823.000 u Italiji, 170.000 u Ukrajini, 97.000 u Nemačkoj, 90.000 u Rusiji, 62.000 u Bugarskoj i 44.000 u Švedskoj. Stoga, još uvek je potrebno preći dugačak put i potrebne su aktuelne investicije u tehnologiju i infrastrukturu. Za razliku od rešenja koja su daleko od tržišne stvarnosti, prirodni gas je spreman za upotrebu i potrebno ga je samo malo podstaći da postane široko rasprostranjen u korist svih. Ipak, verujemo da može mnogo više da se uradi.\nU saradnji sa kompanijom „E.ON Ruhrgas“ i lokalnim partnerima, „Gazprom“ želi da gas kao gorivo podigne na sasvim novi nivo u godinama koje dolaze. Ovo je cilj našeg godišnjeg „Plavi Koridor“ (Blue Corridor) relija automobila na prirodni gas koji prolazi kroz Evropu u trajanju od nekoliko nedelja. Putovanje kroz Evropu dugo 6600 km, „Blue Corridor: Baltia:Adria“ reli krenuo je iz Baltičkih država do Poljske i Češke 7. oktobra 2014. godine, a evropskim potrošačima biće predstavljene prednosti metana kao motornog goriva. Ove godine, osmi po redu karavan automobila na gas kreće iz Sankt Peterburga preko Nemačke, Austrije i Italije, i vraća se u Rusiju kroz Sloveniju, Hrvatsku, Srbiju, Mađarsku i Belorusiju.\nOvom inicijativom želimo da pokažemo da gas kao gorivo predstavlja funkcionalno rešenje za čistiji i jeftiniji transport u Evropi. Ali mi se isto tako zalažemo da gušću mrežu stanica za punjenje, što je ključno za uspešno širenje ove tehnologije. Kako bismo se uhvatili u koštac sa ovim izazovom, dobavljači gasa, proizvođači vozila i nacionalne vlasti moraju da sarađuju na pružanju podrške ovom Plavom gorivu zarad „zelenog“ transporta. Potrebno je da radimo zajedno kako bismo osigurali da sve više evropskih gradova upale zeleno svetlo za „plavo gorivo“.\nAutor teksta: Judžin Pronin, viši specijalni savetnik u kompaniji „Gazprom Export“; predsednik, WOC 5, Međunarodna gasna unija.\n← „Nectar“ uskoro i na tržištu Afrike, Kine, Japana…\nDronovi donose pošiljke →\nNaučnici predviđaju da će Rusija „skupo platiti“ prelazak na čistija goriva


Zasjedaju oba doma PS BiH - RTV Doboj\nZasjedaju oba doma PS BiH\nPoslanici Predstavničkog doma Parlamentarne skupštine Bosne i Hercegovine danas bi se trebali izjasniti o izmjenama Izbornog zakona koje predlaže Socijaldemokratska partija (SDP) po hitnom postupku.\nTe izmjene predviđaju da se unutrašnji prag na izbornim listama vrati na 10 posto koliko neki kandidat treba imati od ukupno osvojenih broja glasova neke stranke da bi ušao u zakonodavno tijelo.\nTokom pregovora o izmjenama Izbornog zakona unutar Interresorne radne grupe PSBiH zaključeno je da taj prag treba biti povećan sa 10 na 20 posto, ali SDP smatra da prag od 10 posto predstavlja najbolji balans između volje stranke koja formira kandidatsku listu za izbore i volje građana.\nPoslanici bi se danas trebali izjasniti i o utvrđivanju novog roka za dostavlјanje komisijskog izvještaja o izmjenama Izbornog zakona koje predlažu poslanici Nezavisnog bloka, a kojima bi se, tvrde, osigurao transparentniji način izbornog procesa.\nPoslanik Socijaldemokratske partije (SDP) Saša Magazinović predložio je razmatranje dopuna Krivičnog zakona po hitnom zakonodavnom postupku kojom bi se regulisala krivično-pravna zaštita nacionalnih spomenika.\nBiće razmatrane izmjene zakona o zaštiti osoba koje prijavljuju korupciju u bh. institucijama, o komunikacijama, o državnoj službi te o nezavisnim i nadzornim tijelima policijske strukture, ali i Izvještaj o radu Nezavisnog odbora PSBiH kao nezavisnog tijela policijske strukture.\nTakođe, poslanici bi se trebali izjasniti o revizorskim izvještajima za deset institucija koje su dobile mišljenje s rezervom uz skretanje pažnje, a sutrašnjoj sjednici trebali bi prisustvovati i rukovodioci tih institucija jer je to bio zajednički zaključak s prošle sjednice Doma.\nU Sarajevu danas že zasjedati i Dom naroda Parlamentarne skupštine BiH. Na dnevnom redi između ostalog naći će se i prijedlog zakona o izmjenama zakona o platama i naknadama u institucijama BiH, čiji je predlagač Savjet ministara BiH.\nPoslanici o još jednom zaduženju\nCrna nedjelja za pješake u Srpskoj


Sam Fabrizi (L), ambasador Evropske unije u Srbiji i ministarka za evropske integracije Jadranka Joksimović (D) , uz prisustvo predsednika Srbije Aleksandra Vučića potpisuju ugovor\nZvaničnici Evropske unije i Srbije potpisali su sporazum o dodeli paketa bespovratnih sredstava Srbiji vredan više od 86 miliona evra u cilju pružanja podrške u oblasti zaštite životne sredine, konkretno za bezbednu pijaću vodu, turizma i malih i srednjih preduzeća.\nSporazum su potpisali ministarka za evropske integracije Jadranka Joksimović i ambasador Evropske unije Sem Fabrici, u prisustvu predsednika Srbije Aleksandra Vučića i ambasadora država članica Evropske unije.\n„Ovo je nedvosmislen izraz naše posvećenosti. Evropska unija je bila uz Srbiju od samog starta pandemije COVID-19“, naveo je evropski komesar za proširenje Oliver Varhelji u video poruci.\nOn je rekao da podrška EU ide dalje od vakcina i da je usredsređena na srednjoročni i dugoročni oporavak.\n„Srbija odlično sprovodi kampanju vakcinacije i vi ste s pravom ponosni na to. Vi ste u isto vreme svom narodu obezbedili vakcine i delili ih sa regionom, na čemu smo vam zahvalni. Sada EU želi da pomogne vama jer nam je stalo. Stalo nam je do Srbije i do čitavog Zapadnog Balkana“, poručio je Varhelji.\nPredsednik Srbije Aleksandar Vučić rekao je da je 86 miliona evra bespovratne pomoći EU namenjeno programima i projektima koji su unapred dogovoreni.\n„To su projekti koji su strukturalnog tipa, od razvoja i napretka našeg obrazovanja, našeg preduzetništva, naših inovacionih mogućnosti, zaštite životne sredine, do napretka vladavine prava. Veliko hvala EU, pred nama je još mnogo posla“, poručio je Vučić.\nMinistarka za evropske integracije Jadranka Joksimović je izjavila da najveći deo podrške, 45.5 miliona evra, ide u sektor zaštite životne sredine i ostvarivanja ciljeva Zelenog dogovora.\n„Ovim sredstvima biće obuhvaćena izgradnja sistema za prikupljanje i prečišćavanje otpadnih voda u Čačku, Loznici i Sokobanji. Ovom podrškom dalje biće obuhvaćene pripremne radnje koje bi trebale da dovedu do izgradnje postrojenja za upravljanje otpadom u Novom Sadu“, objasnila je Joksimović.


Crnogorska komercijalna banka (CKB) će, preuzimanjem Sosijete Ženeral Generale banke Montenegro, biti ubedljivo najveći igrač na bankarskom tržištu, sa preko trećine učešća u svim bitnim pokazateljima, saopštio je ekonomski analitičar Predrag Drecun, i dodao da je to donja granica monopola.\nCentralna banka (CBCG) odobrila je u četvrtak CKB-u preuzimanje Sosijete Ženeral banke Montenegro (Societe Generale banke Montenegro).\nCrnogorska Komercijalna banka PREUZIMA Sosijete banku za 40 miliona evra\nDrecun je kazao da odlazak brenda Sosijete Ženeral nije lepa vest, ali da je to odluka kompanije i da Crna Gora tu nema uticaja. "To je jedna od najinteresantnijih poslovnih odluka u ekonomskoj istoriji Crne Gore, sa posledicama koje će biti i pozitivne, ali i negativne", rekao je Drecun.\nDodao je da vidi mnogo više opasnosti i negativnih posledica, ali da Crna Gora nije mogla ništa da učini, jer i da je sprečeno spajanje, Sosijete Ženeral bi verovatno ušla u likvidaciju banke, zato što su odlučili da napuste region.\n"Biće otpuštanja radnika u narednom periodu sigurno, što otvara prostor za nove bankarske investicije i to treba pospešiti", naveo je Drecun.\nOn je saopštio da se ne slaže sa ocenama da je u Crnoj Gori previše banaka. "U Luksemburgu bankarski depoziti vrede čak 2,5 hiljada odsto bruto domaćeg proizvoda (BDP), u Irskoj nešto iznad 800 odsto, a na Malti malo ispod 800 odsto", rekao je Drecun.\nProsek u evrozoni je, prema njegovim rečima, dosta skromnijih 360 odsto.\n"Poređenja radi, kod nas ne vrede ni 70 odsto. Luksemburg uz to ima najbolji kreditni rejting. Mi treba da budemo Luksemburg jugoistočne Evrope, ili makar Malta", kazao je Drecun. On smatra da je ulaskom u NATO stvoren neophodan uslov za to.


Raskinuli Zorannah i fudbaler Danijel Milićević? – Tračara\nFanovi i mediji smatraju da je njihovoj vezi došao kraj\nNaša popularna modna blogerka Zorana Jovanović, poznatia kao Zorannah, je do nedavno bila u vezi sa fudbalerom Danijelom Milićevićem, ali kako prenose domaći mediji, čini se da su na tu vezu stavili tačku.\nNaime, Zarana već neko vreme boravi u Beogradu, što je jako čudno fanovima jer znaju da je ona najviše vremena provodila u Gentu u Belgiji i Mecu u Francucuskoj, gde je njen dečko stacioniran u fudbalskom klubu. To je probudilo prvu sumnju da je odnos ovog para zapao u krizu.\nDaljim istraživanjem, domaći mediji su saznali i da je blogerka nedavno proslavila 28. rođendan, ali samo u okruženju drugarica i koleginica iz modnog sveta. A ono što najviše ukazuje na raskid jeste to što je Zorannah obrisala sve njihove zajedničke fotografije sa svog profia, a poslednji put je lajkovala Danijelu fotografiju 12. aprila.\nBlogerka još uvek nije zvanično potvrdila ove vesti.


VUJNOVIĆ: KUĆE KOJE SE RUŠE U SUBOTICI NEMAJU SPOMENIČNU VREDNOST, SVM ZA DONOŠENJE NOVOG REGULACIONOG PLANA - Magločistač\nPočetna Natalija Jakovljević VUJNOVIĆ: KUĆE KOJE SE RUŠE U SUBOTICI NEMAJU SPOMENIČNU VREDNOST, SVM ZA DONOŠENJE NOVOG REGULACIONOG PLANA\nVUJNOVIĆ: KUĆE KOJE SE RUŠE U SUBOTICI NEMAJU SPOMENIČNU VREDNOST, SVM ZA DONOŠENJE NOVOG REGULACIONOG PLANA\nPostavio/la: MagločistačObjavljeno: 10.11.2015 Kategorija: Natalija Jakovljević, Politika, SliderNema komentara\nArhitekta Gordana Prćić – Vujnović kaže da su kuće u Ulici Šandora Petefija bile predviđene za rušenje još u 19. veku, dok u SVM-u tvrde da se time narušava izgled zaštićenog gradskog jezgra\nGordana Prćić Vujnović, foto: fejsbuk (lična arhiva)\nArhitekta Međuopštinskog Zavoda za zaštitu spomenika kulture Gordana Prćić – Vujnović kaže da su dve kuće koje se ruše u Petefi Šandora broj 3 i 5 valorizovane kao obejekti bez spomeničnih vrednosti.\n“To su dve prizemne kuće koje su već u 19. veku bile predviđene maltene za rušenje, jer je planirano da u čitavom tom potezu budu jednospratnice i mi ih nismo posebno zaštitili jer kuće koje su u dotrajalom stanju ne stavljamo pod zaštitu da vlasnicima ne pravimo probeleme”, rekla je Gordana Prćić – Vujnović agenciji Beta.\nNa osnovu Rešenja Međuopštinskog Zavoda za zaštitu spomenika kulture u Subotici izdatog 24. februara ove godine navodi se da se sa urbanističkog aspekta mora voditi računa da se budući objekat uklopi među građevine u okruženju po dužini i po visini, kao i da prilikom projektovanja i izgradnje treba primeniti savremene materijale, kvalitetne i atestirane.\nZa rušenje se odavno znalo\nPrćić – Vujnović navodi i da po poslednjem Generalnom planu iz 2006. godine ovi objekti nisu bili vrednovani kao objekti od vrednosti i da se znalo za rušenje ovih kuća.\n“Svi su znali da se ljudi iseljavaju, da su zgrade planirane za rušenje, ja sam očekivala i najsrećnija bih bila da je neko te objekte kupio i rekao da će da ih spasi. Međutim, niko ništa nije preduzeo”, rekla je ona.\nPrćić – Vujnović je dodala i da su po selima zaštićene mnoge kuće koje su u ruševnom stanju, u njima niko ne živi i one propadaju i jednostavno se ne zna šta će biti sa njima.\nOna je objasnila da je u Subotici najveći problem nekvalitetna gradnja.\n“Nije problem graditi novo ako se kvalitetno gradi, prema propisima. Investitori grade bezličnu arhitekturu koja ni na šta ne liči. Umesto kuća koje se ruše, investitor je obećao da će se potruditi da napravi objekat po adekvanim zahtevima i standardima”, kaže ona.\nNa osnovu dokumentacije u koje je Beta imala uvida, Sekretarijat za građevinarstvo je 12. oktobra ove godine investitoru DG kompaniji izdalo Rešenje o izdavanju dozvole za uklanjanje stambeno-poslovnih zgrada i pomoćnih zgrada u Subotici, u ulici Petefi Šandora broj 3 i 5 prema priloženim i odobrenim projektima.\nBunford: SVM za donošenje novog Generalnog plana\nTivadar Bunford, izvor: vfhalo.eu\nPredsednik Gradskog odbora Saveza vojvođanskih Mađara (SVM) Tivadar Bunford rekao je da se ova stranka zalaže za donošenje novog Generalnog plana na osnovu kojeg bi se zaustavilo rušenje objekata u zaštićenom gradskom jezgru Subotice.\nNa pitanje, kako komenatriše činjenicu da je javnost znala za rušenje ovih kuća pre više od godinu dana, Bunford je rekao da je on bio zatečen vešću o rušenju tih kuća.\n“Ja sam bio zatečen kada sam video tu vest u medijima. Ulica je zatvorena zbog drugih radova i nekako je bilo čudno da se kuće ruše baš u trenutku kada je ulica zatvorena za saobraćaj”, objašnjava Bunford.\nBunford je rekao da nije sumnjao u to da ne postoji dozvola za rušenje, ali po njemu kuće imaju vrednost jer je u pitanju prava “subotička ulica” koja ima park u kojem se nalazi spomenik Dežeu Kostolanjiju, zaštićena zgrada Gimnazije, kuća u kojoj je nekada živeo Jožef Terlei i u ovoj ulici je rođen i pisac Geza Čat.\nBunford je rekao da se u svetu stare građevine obnavljaju da bi se sačuvala istorija i da treba pronaći druga rešenja u buduće.\n“SVM ne podržava rušenje istorijskog jezgra Subotice i sa koalicionim partnerima, stručnjacima iz ove oblasti i medijima želimo da pronađemo najbolje rešenje za grad”, navodi on.\nBunford navodi i da u centru grada još uvek stoji razrušeno Hajzlerovo kupatilo i da žele da Suboticu i Palić posećuju turisti, a ne da im pokazuju nove staklene kuće.\n“Nova luksuzna zgrada sa 50 stanova i podzemnom garažom će skroz promeniti izgled ulice što znači novih 100 do 150 stanara i 100 vozila što će opteretiti taj deo grada”, kaže on.\nSaopštenje SVM-a nema veze sa odnosima Pastora i Maglaija\nIzvor: Beta (Dragan Gojić)\nBunford je odbacio optužbe koje su se pojavile u javnosti i istakao da prošlonedeljno saopštenje SVM-a nema nikakve veze sa bilo kakvim sukobom između Ištvana Pastora i grdadonačelnika Jenea Maglaija.\n“Mi smo juče imali sastanak i zajedno sedeli i komunikacija je sasvim normalna i demantujem to”, rekao je Bunford.\nNa pitanje da li SVM zamera gradonačelniku Maglaiju, jer je jedan od osnivača organizacije “Mađarski pokret”, Bunford odgovara da to nema nikakve veze sa ovim.\nOdbornička grupa Saveza vojvođanskih Mađara će u Skupštini grada u četvrtak inicirati donošenje odluke kojom će biti zaustavljeno uništavanje istorijskog jezgra Subotice i stavljanje van snage svih dokumenata, koji omogućavaju radikalnu promenu tog dela grada.\nSavez vojvođanskih Mađara (SVM) zatražio je u petak od Skupštine grada Subotice da zaustavi uništavanje starog jezgra toga grada.\nSVM je u saopštenju za javnost naveo da se pojedine građevine koje su od velikog istorijskog značaja za grad ruše “maltene krišom”.\nTa stranka je zatražila da se javno objave mišljenja stručnjaka Međuopštinskog Zavoda za zaštitu spomenika i Zavoda za urbanizam, kao i da se prikažu ranije odluke navedenih institucija koje su dovele do ovog\nRušenje i planiranje izgradnje grada sprovodi se na osnovu Generalnog plana iz 2006. godine kada je gradonačelnik bio Geza Kučera iz Saveza vojvođanskih Mađara.\nNatalija Jakovljević (proširena verzija, izvor: Beta)


Nastavljeno skupštinsko zasedanje – GM Press\nredakcija 27 novembra, 2019\t0 Komentara\nOdbornici Skupštine grada Čačka nastavili su sednicu koja je počela u utorak razmatranjem predloga o pribavljanju u javnu svojinu izgradnjom dela Ulice Svetog Save sa atmosferskom kanalizacijom i javnom rasvetom.\nDo kraja sednice odbornici će razmatrati i izmene i dopune Poslovnika o radu Skupštine grada, kao i predlog o dopunama odluke o dodatnoj finansijskoj podršci porodici sa decom.\nDecembarsku nagradu će dobiti Osnovna škola “Tatomir Anđelić” iz Mrčajevaca, Centar za socijalni rad, kao i književnik Milutin Mića Milovanović, koja će dobitnicima biti uručena 18. decembra na Dan grada.\nTakođe, usvojen je rebalans budžeta, a raspravljalo se o izvršenju gradske kase za prvih devet meseci, kao i izmenama i dopunama programa poslovanja javno komunalnih preduzeća Duboko iz Užica, Komunalac, Moravac, Gradsko zelenilo, za grejanje Čačak, Gradac.\nTakođe, razmatrali su se i predlozi o povećanju cena sakupljanja, transporta i deponovanja komunalnog otpada, kao i vode.\nOdbornici su do sada raspravljali i o predlozima za izmene i dopune plana i Programa rada Naučno tehnološkog parka, Turistička organizacija, Sportskog centra Mladost, zatim statuta Predškolske ustanove „Radost“ Čačak, kao i predlog plana zaštite i spasavanja u vanrednim situacijama grada Čačka.\nOdluka o većini tačaka dnevnog reda biće izjašnjena od strane odbornika tokom dana na posebnoj sednici.\nKatarina Korać / IGM Press / foto: MNA (Miloš Lukić)\nPredstava za decu "Zvonar Bogorodičine crkve"


Terens Kinsi - Nepopravljivi optimista - Sportske.net\nTerens Kinsi - Nepopravljivi optimista\nJedini Partizanov Amerikanac u tekućoj sezoni negira da je povređen i da mu je odmor neophodan a pesimizam je imenica koja mu je strana.\nKošarkaši Partizana vezali su tri uzastopna poraza u svim takmičenjima a već u ponedeljak ih očekuje novo iskušenje u Kragujevcu.\nPovrede Lea Vestermana, centara ali i Terensa Kinsija uslovile su da crno-beli ne pružaju partije bi se inače mogle očekivati od ekipe Duška Vujoševića ali niko iz redova šampiona Srbije i ABA lige ne želi da time stvara alibi za neuspehe.\nDuško Vujošević je to potvrdio nakon poraza od Barselone u četvrtak uveče a izjava Terensa Kinsija dodatno opisuje kako razmišljaju oni koji brane crno-bele boje.\n"Nisam povređen, u redu sam. Neću javno da pričam o povredi i kako se osećam. Dobro sam. Nema potrebe da odmaram, nema potrebe da pauziram" rekao je Kinsi u izjavi datoj portalu "Mondo".\nIpak, oni koji su videli kako se Kinsi kreće u duelima sa Crvenom zvezdom Telekom i Barselonom sa lakoćom mogu da konstatuju da Amerikancu treba predah ali ga Kinsi neće dobiti i to mu nimalo ne smeta.\n"Moraš da izađeš na teren sa onim što imaš, a onda možeš da pobediš ili izgubiš. Mi u bilo kom trenutku možemo da 'kliknemo' i da postanemo tim koji će da 'sprži' protivnika. Mislim da imamo dobru grupu momaka, koja je u stanju da odradi posao" rezon je Terensa Kinsija.\nNaredni meč crno-beli igraju na gostovanju Radničkom u Kragujevcu u okviru 9. kola ABA lige. U taj duel ali i u sve ostale Kinsi ulazi bez pesimizma i sa željom da se svaka naredna utakmica dobije.\n"Sada se okrećemo sledećoj utakmici, a ona je u okviru ABA lige. Moj fokus je na oporavku od ove utakmice, sledećem treningu i utakmici u nedelju. Tako funkcionišem, bez mnogo razmišljanja unapred i bez pesimizma" poručuje Kinsi.\nDuel Radničkog i Partizana na programu je u nedelju a tokom naredne sedmice crno-beli igraju, verovatno, najbitniju utakmicu u sezoni na gostovanju Nanteru.


U našem trećem specijalu putovaćemo naširoko i nadugačko, uzduž i popreko! Obići ćemo skoro sve kontinente i otkriti mnoga zanimljiva mesta i običaje. Zato ne propustite da nas gledate u subotu, 18. maja, u 12.05, na Prvom programu RTS-a.\nOdgovore na ova i još mnoga zanimljiva pitanja, pronađite u našem trećem specijalu. Putujte sa nama od Austrije i Švedske, preko Islanda i Kanade, pa sve do Perua, Kostarike i Indije. Naše putovanje počinje u subotu, 18. maja, u 12.05, na Prvom programu Televizije Srbije.


FAZ: Mladićev grafit pokazao da njegove ideje u Srbiji cvetaju uz podršku vlasti | Novinska agencija Beta\nPOLITIKA | 05.12.2021 16:30 > 05.12 17:00\nFAZ: Mladićev grafit pokazao da njegove ideje u Srbiji cvetaju uz podršku vlasti\nGrafit Ratka Mladića u centru Beograda pokazao je da je u Srbiji njegovo vidjenje sveta ponovo u modi, a razotkrio je i koketiranje vlasti da takvim idejama i veze policije sa huliganima koji su stali u odbranu grafita, piše dnevnik Frankfurter algemajne cajtung (Frankfurter Allgemeine Zeitung FAZ).\nU izveštaju i komentaru na celoj strani, Faz piše da su stanari u Njegoševoj ulici, nakon što je na njihovoj zgradi osvanuo veliki grafit generala Ratka Mladića "u herojskoj pozi", odlučili da ga prekreče, ali su dve ekipe molera došle, pogledale grafit i odbile posao uz obrazloženje da je isuviše "škakljivo".\n"Škakljivo? Šta ima škakljivog u tome da se prekreči slika pravosnažno osudjenog ratnog zločinca koju je neki anonimus isprskao na zid? Mladić više ne komanduje nikakvom vojskom, nijedan vojnik više ne sluša njegova naredjenja, čuči u jednoj ćeliji u Holandiji, starac na kraju protraćenog života, koji više ni za koga nije opasan", piše FAZ.\nMedjutim, "tako bi se moglo misliti, ali nije tako", dodaje list.\n"Svetonazor koji simbolizuje Mladić u Srbiji i dalje ima pristalica. Štaviše, taj svetonazor ponovo ulazi u modu. Mladićevi novi vojnici ne nose uniforme, barem ne vojničke, ali su ipak opasni", piše list.\nAutor ocenjuje da je jedan od razloga za "naizgled iracionalni strah molerskih ekipa" i grb koji se pomalja iza Mladića, grb fudbalskog kluba Partizan, što je ujedno i "jasno upozorenje ko se kači sa ovom slikom, živeće opasno, a možda uskoro uopšte neće biti živ".\nFAZ piše da su stanari bezuspešno tražili od policije da obezbedi službenike koji će ih štititi dok budu sami uklanjali grafit, ali da im je rečeno da to nije u posao policije, nego privatna stvar.\nUz to, Ministarstvo unutrašnjih poslova zabranilo je jednoj inicijativi mladih da održi prigodno okupljanje kod grafita na Medjunarodni dan antifašizma, 9. novembar i uklone ga, podseća frankfurtski dnevnik.\nTo je, navodi FAZ, učinjeno uz zvanično obrazloženje da se ne može garantovati bezbednost učesnika, pošto se može očekivati da se pojave i pristalice Mladića.\n"Neobično obrazloženje. Beograd je proteklih godina ugostio mnoge političare iz celog sveta i policija je uvek bila u stanju da garantuje red i mir u celom gradu. Bili su tu Angela Merkel, Emanuel Makron, Vladimir Putin kao i Džozef Bajden i kineski predsednik Si Dlinping. Nije se dogodio ni najmanji incident", piše Faz.\n"A sada je policija kapitulirala pred hordom huligana i srpskih šovinista", piše list, ocenjujući da to pokazuje da država paktira sa huliganima i fašizmom.\nOpisujući dogadjaje koji su usledili u Negoševoj ulici, privodjenje aktivista koji su grafit gadjali jajima, list piše da je ta ulica na kraju "dospela u ruke onih koji pod zaštitom policije masovnog ubicu slave kao heroja".\n"Na kraju su dobili i podršku vlade. Ministar unutrašnjih poslova Srbije Aleksandar Vulin izvredjao je demonstrante kao antisrpske elemente kojima je samo do toga Srbiju prikažu u lošem svetlu, i to baš na dan antifašizma koji je za Srbiju toliko važan", piše FAZ.\n"Demonstrativno, ministar je posetio lice mesta, portret Ratka Mladića. Kada je otišao, ispred grafita je ostao buket cveća", zaključuje dnevnik. //


Press Online :: Politika :: Beograd: Pomoć pružena svakome ko je tražio\nBeograd: Pomoć pružena svakome ko je tražio\nGrad Beograd i sve ustanove socijalne zaštite imale su pripremljen plan za niske temperature, kaže sekretarka za socijalnu zaštitu Nataša Stanisavljević.\nKako navodi, situacija je pod kontrolom i pomoć je pružena svakome ko ju je i zatražio.\n"Mi smo i pre ledenog talasa izdali naloge svim odeljenjima Centra za socijalni rad, kojih ima u svih 17 beogradskih opština, da oforme mobilne timove. Oni izlaze na teren i u stalnom su kontaktu sa građanima i zbrinjavaju one kojima je pomoć potrebna", rekla je ona za Televiziju "Kopernikus".\nPrema njenim rečima, napravljeni su i dogovori sa ustanovama socijalne zaštite da budu prirpemljeni i pruže pomoć svima kojima je potrebna, tako da mesta ima dovoljno za sve.\n"Mislim da je taj pravopremeni plan i dao ovakve rezultate, tako da mi trenutno imamo situaciju pod kontrolom i tačno znamo koliko je u našim ustanovama kapaciteta na raspolaganju i koliko imamo zbrinutih korisnika", rekla je Stanisavljevićeva.\nOna je istakla da su beskućnici prvi na udaru ovakvih vremenskih uslova.\n"U Prihvatilištu za odrasla i stara lica ima dovoljno opreme i hrane i na raspolaganju je 24 sata. Sada u Prihvatilištu imamo 146 korisnika na smeštaju", rekla je sekretarka.\nPrema njenim rečima, sve ustanove domskog smeštaja, gerontološki centri u Obrenovcu, Mladenovcu, Beogradu, Pančevu takođe pružaju pomoć beskućnicima i najugroženijim stanovnicima.\nNa taj način je, dodala je, zbrinuto oko 20 korisnika.\n"Zajedno sa Centrom za socijalni rad smo uradili istraživanje o najugroženijim stanovnicima na teritoriji grada Beograda i identifikovali 774 korisnika. U pitanju su stariji stanovnici i samačka domaćinstva. Centar za socijalni rad je u vom periodu sve njih kontaktirao, a na terenu su se uverili da li im je i šta potrebno", rekla je Stanisavljević.\nOna je istakla da narodne kuhinje u Beogradu funkcionišu nesmetano i u ovom trenutku imamo 12.300 korisnika na više od 50 punktova gde se isporučuju obroci.\n"Hrana stiže na vreme i nema zastoja. Mi pratimo situaciju i u stalnom smo kontaktu sa svim našim ustanovama kako bismo imali pravu sliku sa terena", objasnila je Nataša Stanisavljević.


U Apatinu obeležen Svetski dan palijativnog zbrinjavanja\nSvake godine, druge subote u oktobru, obeležava se Svetski dan palijativnog zbrinjavanja. Palijativna nega je sveobuhvatna briga o najtežim bolesnicima, o pacijentu čija bolest je neizlečiva. Tada je potrebno pomoći pacijentu, pružiti mu adekvatnu pomoć za bol, mučninu, otežano disanje, teskobu u telu i duši.\nBriga o najtežim bolesnicima je verovatno nešto najhumanije što medicina može i treba da pruži. ”Društvo za borbu protiv raka u Somboru sa sekcijom u Apatinu” se zalaže za što bolju institucionalnu brigu o teškim bolesnicima, za što bolji i humaniji društveni i zdravstvani sistem u kome će pored otklanjanja bola biti zadovoljene i druge potrebe svakog bolesnog čoveka.\nU Srbiji se palijativna nega pruža u bolnicama u okviru jedinica za palijativno zbrinjavanje i kroz rad Službe za kućno lečenje koja je organizovana u svakom Domu zdravlja. Hospisi su zaživeli u svetu kao specijalizovane dobrotvorne organizacije koje su potpuno okrenute potrebama teških bolesnika. Primer organizovanog hospisa kod nas je Belhospis u Beogradu, formiran pre trinaest godina, koji još uvek nema stacionarni objekat.\nDruštvo upućuje zahvalnost svim medicinskim radnicima a naročito medicinskim sestrama neguju obolele i tako podnose najvaći teret rada.\nPodsećanja radi, u oktobru 2012. godine, u centru grada je posađeno 700 lukovica narcisa u želji da se sugrađani podsete da vode računa o svom zdravlju kao i o zdravlju ljudi oko sebe. Svake godine, u oktobru lukovice se obnavljaju, a u martu i aprilu članovi Društva beru narcise u čast onih koji se bore za život i onih koji im pomažu.\nTagovi: Svetski dan palijativnog zbrinjavanja Apatin Društvo za borbu protiv raka u Somboru


Promedia d.o.o. Kikinda - Osnovni podaci o firmi\nDRUŠTVO ZA TRGOVINU I USLUGE PROMEDIA DOO KIKINDA\nKralja Petra Prvog 114, 23300 Kikinda\nMilan Jovanović, direktor\nKako ProMedia ima široku paletu proizvoda, uspešnu saradnju ostvarili smo sa mnogobrojnim hemijskim, biohemijskim, mikrobiološkim, imunološkim i PCR laboratorijama. Najznačajniji komitenti su Kliničko-bolnički centri, Instituti i zavodi za javno zdravlje, Farmaceutske kuće, Veterinarski instituti, Prehrambena industrija...\nKao kruna dvodecenijskog rada i još jedna u nizu potvrda uspešnog poslovanja, ideja o proizvodnji je postala stvarnost 2017. godine. Zaokružena je još jedna priča, napravljen je ready to use hranljiva podloga pouzdanog kvaliteta koji ispunjava zahteve sanitarnih i kliničkih laboratorija, a i farmaceutske industrije. ProReady proizvodni program, sa širokim spektrom formata, formulacija i veličina prilagođava se potrebama krajnjih korisnika i postavlja standarde u radu.\nU skladu sa smernicama dobre proizvođačke prakse, proizvedena u najsavremenijoj laboratoriji ProReady podloga ispunjava sve zahteve koji su neophodni za najviši kvalitet proizvoda: CE, IVD, ISO 13485.\nNagrađeni najuspešniji privrednici severnog Banata Utorak 19.01.2021.\nZavod za javno zdravlje u Zrenjaninu dobio kao donaciju aparat za obradu testova na prisustvo koronavirusa Sreda 16.09.2020.\nIzabrani serviseri medicinske opreme na Institutu za onkologiju i radiologiju Srbije Ponedeljak 19.11.2012.


4. Međunarodni festival muzike i folklora „Ljeto u Bosni i Hercegovini“ - IlijasNet\nIlijasNet/Vijesti/BiH/4. Međunarodni festival muzike i folklora „Ljeto u Bosni i Hercegovini“ *Arhiva\n4. Međunarodni festival muzike i folklora „Ljeto u Bosni i Hercegovini“ *Arhiva\nRedakcija 17. Jula 2019. @19:16\nU organizaciji Bošnjačke zajednice kulture „Preporod“ održat će se 4. Međunarodni festival muzike i folklora pod nazivom „Ljeto u Bosni i Hercegovini“.\nCilj manifestacije je afirmacija BiH, kao i promovisanje naše kulture, tradicije i želje za poboljšanjem turističke ponude, kao i upoznavanje sa dijelom kulturne baštine drugih naroda.\nFestival će se održati od 19. Do 24. jula ove godine, na kojem će učestvovati 8 muzičkih i folklornih grupa sa 265 učesnika iz 6 zemalja.\nGrupe će održati 3 koncerta, prvi je planiran u Ilijašu 20.jula, zatim u Vogošći 21.jula i u Visokom u okviru manifestacije „Visočko ljeto“ 23.jula.\nDrago nam je da ćemo imati priliku da ugostimo predstavnike različitih zemalja koji će prezentovati svoju tradicionalnu nošnju i kulturu igre.


Ulcinj: POKUŠAJ KUPOVINE GLASOVA ILI LOŠA MONTAŽA? - Ulcinj info\nUlcinj: POKUŠAJ KUPOVINE GLASOVA ILI LOŠA MONTAŽA?\nDruštvenim mrežama kruži audio snimak navodne kupovine glasova u Ulcinju od strane funkcionera koalicije “Za novi početak”. Na snimku koji je na albanskom jeziku, čuju se glasovi nosioca liste i kandidata za predsjednika Opštine Ulcinj koalicije “Za novi početak” Omera Bajraktarija i predsjednika Demokratske partije Fatmira Đeke, ali i lokalnih aktivista koji na albanskom jeziku navodno govore o kupovini glasova.\nNakon objavljivanja snimka reagovao je ulcinjski DPS, te najavio ovim povodom i vanrednu konferenciju za štampu.\nPoručuju da je snimak koji se danas pojavio na društvenim mrežama, i koji su objavili pojedini mediji, potvrda svega onoga što su u ovoj partiji govorili prethodnih dana o pokušajima izbornog inženjeringa u Ulcinju.\n“Ovaj video ujedno jasno pokazuje ko je u pravu kada je u pitanjukupovina glasova i ko se u Ulcinju bavi nečasnim radnjama iprljavom kampanjom, a ko vodi kampanju fer i pošteno”, saopštio je Opštinski odbor DPS Ulcinj.\nLokalni DPS je pozvao nadležne državne organe da ispitaju navode iz snimka ida preduzmu potrebne radnje.\n“Onima koji se bave ovim nečasnim radnjama poručujemo da bi trebalo da ih je sramota i da im je sve uzaludno jer će im Ulcinj ponoviti ono što im je većsaopštio, a to je da su u Ulcinju bili i ostaće opozicija”, poručuju iz OO DPS Ulcinj.\nU GP URA tvrde da je audio snimak koji kruži internetom loša montaža onih koji u ovom gradu sigurno gube dugogodišnju vlast.\n“Djelovi razgovora koji su istrgnuti iz konteksta i predstavaljaju lošu montažu imaju za cilj da prikažu navodnu kupovinu glasova koja ne postoji. Pokušaj da se različiti razgovori montiraju u jedan snimak imaju elemente krivičnog djela i to bi autore ovog snimka trebalo da zabrine. Pozivamo nadležne organe da obave svoj dio posla i utvrde činjenično stanj”, dodaju iz URE.\nReagovao je i poslanik Fatmir Đeka koji je izjavi za CdM kazao da je ovo očajnički pokušaj gubitnika na izborima i njihovih militanata da se drugima montiraju afere.\n“Za što će svakako odgovarati. Posebno kada je riječ o namjeri da se u to njihovo blato, laži i prevare baci mandatar Dritan Abazović”, navodi Đeka i dodaje: “Takođe, odlično znaju da će i pored koordiniranih aktivnosti svakako izgubiti još jedan mandat i mogućnost da na bilo koji način učestvuju u vršenju vlasti u Ulcinju”, kazao je on.\nMinistar za ljudska i manjinska prava u Vladi Crne Gore Fatmir Đeka je u četvrtak sa predstavnikom Građanske alijanse Milanom Radovićem darovao maramu (šamiju)\nDanas smo pred zvaničnicima Lokalne samouprave, javnih institucija i drugih aktera, predstavili dokument LOKALNI PLAN ZAPOŠLJIVOSTI MLADIH. Ovaj plan predstavlja dodatnu vrijednost za Opštinu\nU periodu od jula do septembra kompanija Coca-Cola HBC Crna Gora, zajedno sa preko 15 partnera iz državnog sektora, lokalne administracije, NVO sektora i\nSaopštenje za javnost Centra za zaštitu i proučavanje ptica. Pozdravljamo odluku Ministarstva ekologije i Opštine Ulcinj da zajedničkim snagama osnuju privredno društvo koje će ubuduće\nZbog tropskog talasa i izuzetno visokih temperatura na snazi je narandžasti meteoalarm, a narednih dana biće ekstremno vruće, dok će tokom vikenda živa u termometru


• Diskusija i predavanje u „Fabrici”\n„Fabrika Coworking Sombor” ove nedelje organizuje dva događaja. Prvo će se u četvrtak od 18 časova diskutovati o vrednosti ličnih podataka koje ostavljamo na društvenim mrežama, a već od petka startuje kurs uspešnog roditeljstva.\n„Fabrika” će u četvrtak organizovati projekcije „TEDx” govora, uz propratnu diskusiju, na temu „Vrednost ličnih podataka”. Kako kažu u „Fabrici”, lični podaci koje ostavljamo na društvenim mrežama se sakupljaju, grupišu, i prodaju onom ko najviše ponudi. Diskusija će potražiti odgovore na pitanja kao što su ko kupuje te podatke i za koje potrebe, zašto kompanije poput „Fejsbuka”, koje raspolažu tim podacima, vrede stotine milijardi dolara, i kako sve to utiče i na Somborce. Više informacija o događaju može da se pronađe na Fejsbuk strani „Fabrike”.\nOd predstojećeg petka, psihološkinja i psihoterapeutkinja Jasmina Đurić vodiće kurs na kom će se govoriti o veštinama uspešnog roditeljstva. Ona će roditeljima pomoći da razumeju kako njihovo ponašanje utiče na razvoj deteta, koji vaspitni stil je prikladan za detetov trenutni uzrast, kako se gradi ličnost deteta, kao i koje tehnike koristiti za rešavanje i sprečavanje problema. Zainteresovani za kurs mogu da se prijave na ovom linku.\ndvnitycker @ Uto, 10.04.2018. 23:45\ndeca društvo fabrika fabrika coworking fabrika coworking i društveni akselerator jasmina đurić privatnost psihologija sombor tedx zaštita podataka o ličnosti


tenis Архиве - Dnevnik Juga\nHome / Tag Archives: tenis\nNikola Jović na masteresu u Monte Karlu\nIna Dendić 12/10/2021\tNiš, SPORT 0\nTeniser Teniske akademije Živković (TAŽ) iz Niša Nikola Jović je nakon sjajnih partija izborio plasman na završni juniorski masters koji će se igrati u Monte Karlu od 13. do 15. oktobra. Nikola će igrati u kategoriji do 16 godina i biće jedini predstavnik Srbije u toj kategoriji. Masters će okupiti …\nIna Dendić 08/10/2021\tNiš, SPORT 0\nU Zaječaru i Knjaževcu su se tokom proteklog vikenda igrali mastersi Teniskog saveza istočne Srbije (TSIS). Zaječar je bio domaćin teniserima i teniserkama u kategoriji do 12 godina, a Knjaževac u kategoriji do 16 godina. Regionalna dominacija Teniske akademije Živković (TAŽ) se nastavila, čak dva prva mesta, tri druga i …\nReket Novaka Đokovića u rukama Aleksandra Žikića\nIna Dendić 28/09/2021\tNiš, SPORT 0\nNa terenima Teniske akademije Živković (TAŽ) u Nišu igrao se u subotu turnir TAŽ OPEN – NAISSUS 2021. na kome je trofej bio potpisan reket Novaka Đokovića. Radi se o revijalnom turniru koji su zajedno organizovali TAŽ i Klub privrednika NAISSUS. Turnir je igran u kategoriji tenisera do 14 godina. …\nIna Dendić 18/09/2021\tNiš, SPORT 0\nNa terenima Teniske akademije Živković (TAŽ) u Nišu igraće se turnir TAŽ OPEN – NAISSUS 2021. na kome će biti dodeljen nesvakidašnji trofej, potpisan reket Novaka Đokovića. Radi se o revijalnom turniru koji zajedno organizuju TAŽ i Klub privrednika NAISSUS. Turnir je u kategoriji tenisera do 14 godina i zakazan …\nNove međunarodne titule za Tenisku akademiju Živković\nIna Dendić 01/09/2021\tNiš, SPORT 0\nTeniser Teniske akademije Živković (TAŽ) Nikola Jović stigao je do još jedne titule u dublu. Titulu je osvojio na međunarodnom TENNIS EUROPE turniru u Sarajevu u konkurenciji tenisera do 16 godina. On je u finalu u paru sa Januashvili Lukom iz Gruzije savladao bosansko-hrvatski par Marko Maksimović/Antonio Voljavec. Rezultat je …\nSkobelev najbolji u Sofiji, Milenović u Splitu\nIna Dendić 20/08/2021\tNiš, SPORT 0\nTeniser Teniske akademije Živković (TAŽ) Stefan Skobelev stigao je do još jedne titule u dublu. Titulu je osvojio na međunarodnom ITF turniru u Sofiji u konkurenciji tenisera do 18 godina. On je u finalu u paru sa Atakan Karahanom iz Turske savladao bugarski par Viktor Markov/Iliyan Radulov. Rezultat je bio …\nTeniska akademija Živković šampion regiona do 14 godina\nDnevnik Juga 09/08/2021\tNiš, SPORT 0\nU Nišu se na terenima Teniske akademije Živković tokom protekle nedelje igralo Ekipno prvenstvo regiona TSIS (Teniski savez istočne Srbije) u konkurenciji tenisera do 14 godina. Titulu šampiona je ponela ekipa Teniske akademije Živković (TAŽ). U sastavu ekipe su bili Uroš Živković, Aleksandar Žikić i Luka Stanković. Ekipa niške akademije …\nNiško finale u tenisu na Zlatiboru: Anja Stanković šampionka Srbije\nIna Dendić 11/06/2021\tNiš, SPORT 0\nTokom protekle nedelje se na terenima na Zlatiboru igralo Letnje prvenstvo Srbije u konkurenciji teniserki do 18 godina. Turnir je održan u organizaciji Teniskog saveza Srbije (TSS), a titula šampionke je završila u rukama Anje Stanković, teniserke Teniske akademije Živković (TAŽ) iz Niša. Anja je u finalu bila bolja od …\nLESKOVAC SLAVI: Super talentovani Pavle Stojiljković pobednik Otvorenog prvenstva Niša\nSrdjan Stamenkovic 31/01/2021\tLeskovac, Niš, SPORT 0\nLeskovačko čudo od deteta, supertalentovani mladi teniser Pavle Stojiljković nastavio je „teror“ nad svojim protivnicima. Iako ima samo 10 godina, Pavle je posle Otvorenog prvenstva Beograda pobedio i na Otvorenom prvenstvu Niša u konkurenciji tenisera do 12 godina. Pavle Stojiljković je do finala izgubio 1 gem, a u finalu još …\nDnevnik Juga 23/11/2020\tDRUŠTVO, Niš, SPORT 0\nTokom protekle nedelje se na terenima Teniske akademije Živković (TAŽ) iz Niša događalo nešto značajno za teniski sport. Završni radovi su privedeni kraju i zvanično je u funkciji još jedan teren i to teren sa US OPEN podlogom. Podloga je stigla iz Amerike i Niš je po prvi put u …


Turkish Airlines, Turkis Beograd, Turkish kontakt\nAvioni ove kompanije lete redovno na preko 300 destinacija u Evropi, Aziji, Africi i Severnoj Americi. Glavno sedište je aerodrom u Istanbulu. Ostala sedišta su aerodrom Ankara i aerodrom Sabiha Gokčen u Istanbulu.\nAvio kompanija, mnogo obraća pažnju na komfor putnika. Klase avio kompanije Turkish Airlines:


Asfalt i do Piskavca - Pale live! Urban info portal\nčetvrtak, 06 septembar 2012 13:24\nVLASENICA - Preduzeće "Zvornik-putevi" danas je počelo pripremne radove za asvaltiranje 1.000 metara duge dionice lokalnog puta Vlasenica - Piskavice, a finansijer projekta vrijednog 172.000 KM je Ministarstvo poljoprivrede, šumarstva i vodoprivrede Republike Srpske. Stručni saradnik za saobraćaj u opštini Vlasenica Željko Koprivica rekao je da je saobraćajna veza ovog prigradskog naselja sa opštinskim centrom bila u veoma lošem stanju, zbog mrežastih pukotina i velikog broja udarnih rupa, što je ugrožavalo bezbjednost saobraćaja. "Ugovorom sa izvođačem radova planirana je izrada bankina, iskop kanala, propusta i prilaza od betonskih cijevi, te potpuno asfaltiranje dionice. Takođe, biće izgrađen i trotoar u dužini od 200 metara", rekao je Koprivica. Resorno ministarstvo ovaj projekat finansira putem Jedinice za koordinaciju poljoprivrednih projekata i opština Vlasenica. Planirano je da radovi budu završeni u roku od 20 dana.(www.palelive.com / Srna)\nTagovi: asfaltiranje VLasenica Piskavac Dodaj Novi


Bogdanović izabran u tim decenije Evrolige | Novosti.RS\n05. 05. 2020. u 11:52\nSrpski košarkaš Bogdan Bogdanović izabran je danas u najbolji tim decenije Evrolige (2010-2020)\nSrpski košarkaš Bogdan Bogdanović izabran je danas u najbolji tim decenije Evrolige (2010-2020).\nKošarkaš Sakramentaizabran je glasovima navijača, medija, igrača i trenera, navodi se na sajtu Evrolige.\nBogdanović je drugi srpski igrač u najboljem timu decenije Evrolige 2010-2020, posle Miloša Teodosića.\nBogdanović je deceniju počeo u Partizanu, a deo je proveo u Fenerbahčeu, sa kojim je 2017. godine osvojio Evroligu.\nNjegov talenat je u Partizanu prepoznao tadašnji trener Duško Vujošević, pružio mu je šansu, a Bogdanović je debitovao u Evroligi u oktobru 2012. godine. Bogdanović je u sezoni 2013/2014 u proseku na 23 utakmice postizao 14,8 poena, uz 3,7 asistencija i 1,6 ukradene lopte i zaslužio trofej Evroligina Zvezda u usponu.\nTri sezone je igrao za Fenerbahče kome je pomogao da se plasira u tri uzastopna fajnal fora. U sezoni 2014/2015 osvojio je drugu nagradu Zvezda u usponu, u aprilu 2017. godine bio je najkorisniji igrač (MVP) meseca, a 2016/2017 izabran je u prvi tim Evrolige.\nBogdanović je jedan od trojice igrača koji su dva puta uzastopno osvajao nagradu Zvezda u usponu, posle Nikole Mirotića, a pre Luke Dončića. On je, međutim, jedini igrač koji je te nagrade osvajao sa različitim ekipama.


Vučić sa Donfrid o odnosu Srbije prema ratu u Ukrajini, dijalogu sa Prištinom i drugim temama - Radio Sto Plus\nVučić sa Donfrid o odnosu Srbije prema ratu u Ukrajini, dijalogu sa Prištinom i drugim temama\nPredsednik Srbije Aleksandar Vučić razgovarao je danas u Beogradu sa visokom zvaničnicom SAD Karen Donfrid (Donfried) o odnosu Srbije prema situaciji u Ukrajini, dijalogu Beograda i Prištine, evropskim integracijama i bilateralnim odnosima.\nVučić je sa Donfrid, pomoćnicom državnog sekretara SAD za Evropu i Aziju, razgovarao i o diverzifikaciji energetskih izvora u Srbiji i na Zapadnom Balkanu i o aktuelnim geopolitičkim pitanjima, saopštio je kabinet srpskog predsednika.\nOni su se saglasili da otvorena pitanja u dijalogu Beograda i Prištine mogu biti rešena pod pokroviteljstvom EU kako bi došlo do kompromisnih rešenja, navodi se.\nVučić je rekao da je srpska strana „ispunila svoje obaveze, dok Priština uporno izbegava da sprovede svoje“, navodeći da „ni devet godina nakon postizanja Briselskog sporazuma i Plana implementacije, nije pokrenuto osnivanje Zajednice srpskih opština“.\nDodao je da Beograd „ostaje u potpunosti posvećen dijalogu“, jer smatra da je to jedini put da otvorena pitanja budu rešena i da bude postignut obostrano prihvatljiv dogovor, piše u saopštenju.\nDonfrid je kazala da se SAD „snažno zalažu“ da čitav Zapadni Balkan uđe u Evropsku uniju i ponovila da je to jedan od prioriteta američke spoljne politike prema regionu, navodi se.\nVučić je rekao da je za Beograd od ključnog interesa očuvanje stabilnosti u regionu i da u tom smislu unapređenje dobrosusedske i uzajamno korisne saradnje predstavlja temeljno i nepromenjivo polazište ukupne spoljne politike Srbije, stoji u saopštenju.\nOn je, kako se navodi, „posebno istakao“ inicijativu Otvoreni Balkan kao primer uspešne regionalne saradnje i borbe za zajedničke ciljeve, naglasivši da je to najbolji način za pripremu država regiona za članstvo u EU, ali i prilika da one dostignu evropske standarde pre učlanjenja.\nPozdravljajući inicijativu Otvoreni Balkan i nameru Srbije da stavi ekonomska pitanja u fokus regionalne saradnje, Donfrid je kazala da ta inicijativa predstavlja i priliku za još bolje promovisanje investicionih potencijala regiona, dodaje se.\nVučić je pozdravio prisustvo „brojnih i značajnih američkih kompanija koje uspešno posluju u Srbiji“ i dodao da postoji ogroman potencijal koji bi trebalo iskoristiti, pogotovo imajući u vidu odlične uslove koje Srbija može da ponudi potencijalnim investitorima, navodi se.\nOn je rekao i da je Srbija u odnosu na 2010. godinu sto puta uvećala izvoz u SAD, dodaje se.


Podaci Zavoda za javno zdravstvo Federacije BiH pokazuju da su svi sedmični indikatori u padu (broj obolelih, hospitalizovanih, broj osoba na invazivnoj mehaničkoj ventilaciji te broj smrtnih slučajeva), prenosi Srpskainfo.\n– Sedmodnevna incidenca na nivou Federacije iznosi sedam slučajeva na 100.000 stanovnika. Uprkos znatnom poboljšanju epidemiološke situacije, i dalje je potrebno pridržavanje higijensko-epidemioloških mera, s ciljem sprečavanja daljnjeg prenosa virusa u zajednici – kažu iz Kriznog štaba.\nTakođe, podaci Zavoda za javno zdravstvo FBiH pokazuju da su do sada u Federaciji BiH jednom dozom vakcinisane 136.774 osobe, a drugom dozom 55.232 osobe, prenosi Klix.\nPredlog produženja mera biće dostavljen Vladi Federacije BiH na usvajanje.


JU Gradska biblioteka i čitaonica Herceg Novi - BESPLATAN ONLINE KURS ENGLESKOG JEZIKA\nBESPLATAN ONLINE KURS ENGLESKOG JEZIKA\nPovodom Svjetskog dana knjige i autorskih prava, 23. aprila, obrazovna ustanova, Biznis akademija organizuje veliku akciju na teritoriji cijele Crne Gore u kojoj poklanja besplatne online kurseve engleskog jezika i Word kurs obrade teksta. Ove godine Biznis akademija poklanja tri online kursa engleskog jezika Gradskoj biblioteci i čitaonici Herceg Novi.\nKursevi su fleksibilni i prilagodljivi nivou znanja, kao i podsticajni za razvoj i ličnu nadogradnju. Stoga smo odlučili da ovim poklonom nagradimo učenike SMŠ „Ivan Goran Kovačić“, na osnovu izbora koji su sačinili profesori engleskog jezika. Nagrađeni su:\n1. Milica Kulinović\n2. Milica Bošnjak\n3. Ivana Marić\nBiznis akademija je članica edukativnih ustanova u okviru LINK grupacije. Rad ove grupacije prepoznali su dugogodišnji partneri u oblasti edukacije, kao što su prestižne institucije British Council, Cambridge Assessment International Education Center i kompanije Microsoft i Adobe.\nOvom prilikom srdačno zahvaljujemo Biznis akademiji.


Meksikanci protestuju protiv Trampa - 12.02.2017, Sputnik Srbija\nMeksikanci protestuju protiv Trampa\nOko 20.000 Meksikanaca okupilo se na protestima protiv američkog predsednika Donalda Trampa, zbog njegove antimeksičke retorike i obećanja da će ta država... 12.02.2017, Sputnik Srbija\n22:47 12.02.2017 (Osveženo: 22:48 12.02.2017)\n© AFP 2021 / RONALDO SCHEMIDT / AFPProtesti u Meksiku protiv Trampa\n© AFP 2021 / RONALDO SCHEMIDT / AFP\nOko 20.000 Meksikanaca okupilo se na protestima protiv američkog predsednika Donalda Trampa, zbog njegove antimeksičke retorike i obećanja da će ta država platiti izgradnju „velikog i predivnog“ pograničnog zida.\nAP prenosi da su učesnici obučeni u belo i nose meksičke zastave kao znak jedinstva i nepolitičke prirode marša.\nNa jednom od transparenata piše „Hvala Trampu što je ujedinio Meksiko“.\nAFP javlja da demonstranti marširaju glavnom avenijom u u Meksiko Sitiju, nose veliki transparent na kome piše „Meksiko mora da se poštuje, gospodine Tramp“ i mašu meksičkim zastavama, dok ih nadgleda veliki broj policajaca.\nMarš je organizovan zbog planova Donalda Trampa da izgradi pogranični zid sa Meksikom i poveća deportaciju migranata.\nPored toga, on pritiska američke firme da obezbeđuju zapošljavanje u SAD, a ne u Meksiku.\nUčesnici marša osim transparenata protiv Trampa, nose i transparente na kojima se kritikuje meksički predsednik Penja Nijeto.\nManji protesti održani su i u drugim meksičkim gradovima.


Banja Luka: Ambasadoru Bondu uručena plaketa Ličnost 2003. godine - 2004-05-07\nDirektor banjalučkih Nezavisnih novina, Željko Kopanja uručio je danas u Banjaluci američkom ambasadoru u Bosni i Hercegovini Cliffordu Bondu plaketu za ličost 2003.godine. Tim povodom gospodin Bond se osvrnuo i na neke aktuelne, političke teme.\nAmerički ambasador u B i H, Clifford Bond naglasio je danas, prilikom ceremonije uručenja plakete za ličnost 2003.godine da to priznanje ne doživljava kao lično već kao nagradu za sve ono što su Sjedinjene Amričke Države uradile za Bosnu i Hercegovinu. On je ocijenio da su građani Bosne i Hercegovine opredjeljeni za zajednički put ka Evropi ali da politički lideri još to ne shvataju. Bond je, ipak, izrazio uvjerenje da su stvari u društvu sve bolje podržavši ujedno rad Nezavisnih novina koje, kako je istakao, daju veliki doprinos takvom razvoju situacije.\nAmerički ambasador se osvrnuo i na stav visokog predstavnika Pedija Ešdauna koji je poručio da je finansijski izvještaj SDS-a neadekvatan, nepotpun i dijelom obmanjujući te da je neophodna obimnija istraga jer postoje indicije da su lokalni ogranci SDS-a davali podršku ekstremnim organizacijama. To je osnova za dublju i agresivniju reviziju kako bi se tačno utvrdilo kako je Srpska demokratska stranka trošila novac, istakao je Bond. On nije želio da špekuliše mogućim sankcijama protiv SDS-a naglasivši da će to biti odluka visokog predstavnika ali je istakao da bi u slučaju postojanja zloupotreba neko morao biti odgovoran.\nOsvrćući se na saradnju vlasti Republike Srpske sa haškim tribunalom ambasador Bond je poručio da ovaj entitet i Bosna i Hercegovina imaju obaveze prema međunarodnoj zajednici koje moraju ispuniti. Ako su pojedinci prepreka ispunjenju tih obaveza oni trebaju odgovorati, zaključio je Kliford Bond.\nDirektor Nezavisnih novina Željko Kopanja,koji je američkom ambasadoru uručio plaketu za ličnost 2003. godine, po izboru ovog lista, je zahvalio gospodinu Bondu za podršku koju je američka ambasada do sada dala izgradnji demokratskog društva u Bosni i Hercegovini.


U BEOGRADSKIM RADNJAMA ŠEĆERA GOTOVO DA NEMA: Svi se pitaju u čemu je problem?! - Srbija UŽIVO\nŠećer u prodavnici, Foto: Espreso\nOvih dana šećer u pakovanju od kilograma ne može se pronaći ni za lek, a kamoli za džem.\nProblem nemaju oni koji imaju gde da stave džak, ali taj šećer je skuplji, ne samo zbog količine nego i po kilogramu. Malih pakovanja skoro da nema u prodaji. Bojan Stanić iz Privredne komore Srbije kaže da ne može doći do nestašice šećera, ali da je činjenica da mora doći do rasta cene.\n„Ograničeno je na po jedan paket od 10 komada dnevno“, kaže Trojanov.\n„S druge strane, očigledno vidimo da je problem u nabavci, od proizvođača do maloprodajnih objekata. Ne bih ulazio u to koje su nadležnosti tržišne ispekcije, ali svakako i da se vidi da li možda postoje i mesta gde se nestašice veštački prave“, navodi Stanić.\n„Kada imate relativno dugo ograničenje cene, a kod nas je tako još od novembra prošle godine, imate situaciju da dolazi od deficita jer je ekonomija relativno racionalna i traži prostor kako da zaobiđe ograničenja. Ne može se dugo držati ograničenje. Srednje rešenje je povremeno ograničiti cene na višem nivou, kao što se primenjuje za gorivo“, objašnjava Stanić.\nIstiče da, kada su u pitanju brašno i ulje, ne postoji opasnost da se desi isto jer je proizvodnja šećera iz šećerne repe značajno kompleksnija i kao takva pod većim negativnim uticajem svih dešavanja na međunarodnom tržištu, pre svega povećanja cene energenata.\n„Činjenica da inflacija postoji, ne može se očekivati pad cena“\n„Činjenica je da inflacija postoji i ne može se očekivati da cene padaju. Takva je slična inflacija i u zapadnoj Evropi i Americi. Moguće je ograničavati cenu na višem nivou. Moguća je i intervencija iz robnih rezervi, međutim, ne možete intervenciju dugo sprovoditi jer ne znate šta će se desiti i kakva će biti godina“, navodi Stanić.\n„Ne može doći do nestašice šećera zato što smo mi izvoznik šećera i imamo ga u dovoljnim količinama, ali je činjenica da mora doći do rasta cene, bar za nivo inflacije, a verovatno i više – nekih 20 procenata. Država svakako ima sredstva da spreči da ne dođe do značajnijeg i eksplozivnog rasta cena osnovnih namirnica“, naglašava Stanić.\nPOVEZANE TEMEBeogradBojan StanićDeficitInflacijaNestašicaProdavniceŠećerVesti


Back TURIZAM TURISTIČKE ORGANIZACIJE Bač predstavio kompletnu turističku ponudu opštine na Danima Vojvodine u Beogradu\nutorak, 08 septembar 2020 10:39\nNa izložbenim štandovima Turistička organizacija opštine Bač je predstavila kompletnu turističku ponudu opštine Bač kao i poljoprivredne proizvođače PG „Danijela Marinković“ i kupinovo vino „Gajić“, koji su imali mogućnost da svoje organske proizvode vrhunskog kvaliteta predstave, ali i da prodaju posetiocima festivala.\n„Good Food & Wine“ festival je projekat iz oblasti turizma. Slogan ovogodišnjeg, drugog po redu festivala bio je „Okusi ljubav na reci“ - ljubav prema divnim proizvodima srpske gastronomije, vinima, Srbiji, Beogradu, reci na kojoj je Festival održan. Slogan sugeriše sve ono što su posetioci mogli doživeti i osetiti na Sava Promenadi i kejevima duž Save i Dunava.\nTuristički potencijali reka na čijem se ušću nalazi glavni grad, kao i ukupna turistička ponuda Beograda, Vojvodine i Srbije, naša tradicionalna hrana, pića, kao i kultura i umetnost, predstavljeni su na festivalu, uz učešće više od 100 subjekata turističke privrede, institucija, kompanija, relevantnih stručnjaka i drugih partnera. „Good Food & Wine“ festival ima za cilj da promoviše i afirmiše turističke potencijale glavnog grada i naše zemlje.\nv.d. direktora Turističke organizacije opštine Bač


Bosanci opljačkali butik u Inđiji\nPripadnici Ministarstva unutrašnjih poslova u Inđiji su, po nalogu nadležnog tužioca odredili zadržavanje do 48 časova za tri mladića iz Bosne i Hercegovine, starosti od 18 do 23 godine, osumnjičenih za krađu u butiku autlet centra u Inđiji.\nOni se terete da su garderobu u vrednosti oko 60.000 dinara izneli u torbicama obloženim aluminijumskom folijom, zbog čega se nije aktivirao alarm na ulaznim vratima. Odeća je pronađena i vraćena vlasniku butika.\nOsumnjičeni će uz krivičnu prijavu biti dovedeni na saslušanje u Osnovno javno tužilaštvo u Staroj Pazovi.\nFOTO-ROBOT UBICE IZ SRBIJE Ubio ženu zbog 600 evra, a nemačka policija otkrila ga je po samo JEDNOM DETALJU\nUHAPŠENI ZBOG PREVARE Falsifikovao ugovor o kupovini placa od PREMINULE OSOBE, pomogla mu kuma porodice Marjanović\nPripadnici MUP uhapšsili su S.B. i Veru Vukomanović, kumu porodice Zorana Marjanovića osumnjičenog za svirepo ubistvo supruge Jelene, zbog postojanja sumnje da su izvršili krivična dela prevara, falsifikovanje isprave i navođenje na overavanje neistinitog sadržaja.\nMajka koja je telo bebe bacila u septičku jamu saslušana i puštena kući\nSabrina N. (25) iz Apatina, majka koja je nakon porođaja svoju mrtvu bebu bacila u septičku jamu, saslušana je i puštena iz pritvora.\nKatarina iz Velike Plane: "Pomahnitali nastavnik mi je sestru 21 put UBO NOŽEM. IZDAHNULA JE na kapiji škole. A onda na čas MOG SINA upadne čovek s automatskom puškom"\nSrce je počelo da mi lupa, nisam znala gde se nalazim kada mi je poznanica rekla za pucnjavu u školi. Samo sam rekla “moram da idem, moje dete je tamo”, i krenula sam. A kroz glavu mi je prolazila tragedija koja je moju porodicu zatekla pre 30 godina, kada je moja sestra od tetke ubijena u školi.\nTETOVAŽE, IZLASCI I IZAZOVNE POZE Ovo su FATALNE ZELENAŠICE iz Aleksinca koje su iznuđivale novac od penzionera\nMarija V. i Sonja K, uhapšene sa Aleksandrom K. u Aleksincu zbog iznuđivanja novca od penzionera Staniše K. preteći pri tome da će mu oteti porodicu i baciti bombu u kuću, na društvenim mrežama predstavljale su se u potpuno drugom svetlu, kao atraktivne, istetovirane devojke koje uživaju u izlascima, ali zarađuju prodajom garderobe.\nSuđenje Aleksandru Arsenijeviću (35) iz Niša, koji je optužen da je zlououpotrebljavajući svoj položaj šefa za odnose sa klijentima u filijali u Nišu sa računa štediša prisvojio 196.500 evra i 5,34 miliona dinara, nastavljeno je pred niškim Višim sudom saslušanjem prevarenih klijenata koji su izjavljivali da su verovali bankaru i imali poverenje u njega.


"Problemi i rešenja internet bezbednosti" - Društvo - Dnevni list Danas\nPočetna » Društvo » "Problemi i rešenja internet bezbednosti"\n0Piše: Danas Online 18. oktobra 2017. 13.21\nBudući da se savremeno društvo sve više umrežava i svoje funkcionisanje zasniva na internet tehnologiji, upravo se o zaštiti na Internetu govorilo na ovogodišnjem panelu, pod nazivom „Problemi i rešenja internet bezbednosti“, koji je održan juče u Centru za promociju nauke.\n„Ono što nam strana iskustva pokazuju je to da upravo takvom vrstom saradnje između državnog i privatnog sektora dolazi do najboljih rezultata“, dodao je Stamenković. On je, kao jedan od najvećih izazova, istakao problem fišinga i objasnio da ovaj vid tehnološkog kriminala nije novost, ali da napadači konstantno smišljaju nove načine za realizaciju ovakvih prevara. Napomenuo je da se, i pored velikih napora koji se ulažu u podizanje svesti korisnika Interneta, i dalje dešava da ovakve prevare uspevaju.\n„Ja sam očekivao da će razne vrste fišinga da nestanu, ili se bar spuste na nivo koji je neprimetan ili marginalan, no ovakva vrsta izvršenja krivičnih dela postaje ponovo popularna“, istakao je Stamenković. Potom je govorio o takozvanoj „nigerijskoj prevari“, u kojoj se putem mejla žrtvi obećava određena nagrada ako uplatom neke sume novca pomogne napadaču da dođe do rešenja svog „problema“ koji je obično u vezi sa nekim izmišljenim nasledstvom. Takođe je naveo i dva slučaja fišinga na Fejsbuku, koji su realizovani sa ciljem prikupljanja ličnih podataka korisnika ove društvene mreže. U prvom su podaci traženi da bi se učestvovalo u lažnoj nagradnoj igri, a u drugom je traženo osvežavanja podataka na lažnoj Fejsbuk strani. On je naglasio da su Tužilaštvu ruke u ovakvim slučajevima obično vezane, budući da se izvršioci uglavnom nalaze u zemljama koje još uvek nisu ratifikovale Konvenciju o sajber kriminalu Saveta Evrope, koja je trenutno jedini međunarodno priznati instrument, a priznaje ga tek 57 zemalja u celom svetu. U zaključku je rekao da još mora da se radi na podizanju svesti internet korisnika, te da je neophodno ponavljati lekcije koje su već ispričane, kako bi dospele i do mladih korisnika Interneta, kojih svakoga dana ima sve više.\nŽarko Kecić, v.d. direktora RNIDS-a i rukovodilac sektora IKT servisa je govorio o tome na koje načine RNIDS brine o bezbednosti nacionalnih domena .RS i .СРБ, ističući činjenicu da je RNIDS jedini nacionalni internet registar u svetu koji ima tri nivoa zaštite domena. „RNIDS se stara o .RS i . СРБ domenskim prostorima i mi obezbeđujemo njihov rad – vi birate koji ćete domen registrovati, a mi dajemo garanciju da će on da radi“, započeo je Kecić svoju prezentaciju. On je istakao važnost DNS sistema (Domain Name System) za rad domenskih prostora, odnosno celog Interneta, te kao najveći problem naglasio da se DNS-u ne posvećuje pažnja koju zaslužuje, što dovodi do mnogih rizičnih situacija. Zatim je govorio o opasnostima od preuzimanja kontrole nad pojedinim delovima DNS sistema koji mogu da vode do preuzimanja kontrole nad bilo kojom aktivnošću na Internetu (pristup veb lokacijama, veb servisima, mejlovima…). Kao mere zaštite DNS sistema naveo je redovno proveravanje DNS rekorda u roditeljskoj zoni, potom zabranu saobraćaja adresama koje nisu deo korisnikovog sistema (SAV – Source Adress Validation), redovno ažuriranje softvera, aktivaciju opcije Response Rate Limiting (RRL), tj. ograničavanje broja upita na autoritativnim serverima koji povezuju domenski sistem sa IP adresama, DNSSEC validaciju itd, a najavio je i da RNIDS planira da uvede DNSSEC za obe domenske zone najvišeg nivoa i sve zone drugog nivoa koje su u njegovoj nadležnosti. Na kraju je istakao da RNIDS konstatno prati funkcionisanje sistema, koristi adaptivni „Response Rate Limiting” na DNS serverima, te za domenske zone najvišeg nivoa koristi enikast (anycast) servis globalnih DNS operatera (više od 300 globalno raspoređenih servera), kao i savremena rešenja za zaštitu sistema i registraciju domena.\nAleksandar Venedjuhin, istraživač iz Tehničkog centra za Internet iz Rusije govorio je o DNSSEC-u (DNS Security Extensions) – sistemu sigurnosnih standarda koji omogućava proveru integriteta podataka u DNS-u, te iskustvima njegove implementacije. Oobjasnio je da je DNSSEC sigurnosna ekstenzija DNS sistema koja štiti korisnike od pogrešnih DNS podataka, koje bi mogli da im pošalju oni koji žele da ih preusmere na pogrešne veb adrese i domognu se njihovih ličnih podataka. Odgovori koji prođu DNSSEC proveru su digitalno potpisani, pa korisnik može da bude siguran da podaci nisu falsifikovan na putu od DNS servera ka njima. Venedjuhin je rekao da je primena DNSSEC-a u Rusiji počela 2011. godine, sa .SU (Soviet Union) domenskom zonom, koja je u tom trenutku bila najmanja, te je bilo razumno proveriti novu tehnologiju na manjem uzorku pre nego što se primeni na većem. Primena nove tehnologije na glavne zone, .RU i .РФ, počela je 2012. godine, te je funkcionisala bez ikakvih problema. Kao glavni razlog tome što DNSSEC nije šire zastupljen u ruskim domenskim zonama, Venedjuhin je naveo to što administratori ne žele da invenstiraju vreme u to, pa je kao rešenje predložio automatizaciju koja bi taj proces pojednostavila.


U Leskovcu osnovano Dobrovoljno vatrogasno društvo - Dnevnik Juga\nPočetna / DRUŠTVO / U Leskovcu osnovano Dobrovoljno vatrogasno društvo\nDnevnik Juga 27/02/2020\tDRUŠTVO, Leskovac Ostavi komentar\nNa svečanoj sednici Štaba za vanredne situacije, koja je održana danas u sali Skupštine grada Leskovca, obeležen je Međunarodni dan civilne zaštite koji se širom sveta obeležava 1. marta.\nOvom prilikom prisutnima se obratio gradonačelnik Leskovca Goran Cvetanović, koji je istakao da civilna zaštita u vanrednim i teškim situacijama pruža adekvatan odgovor u korist društva i zajednice.\n„ Više puta sam naglasio činjenicu da sila prirode pred nas stavlja izazove, dovodi nas u situacije i nepogode koje zahtevaju adekvatnu reakciju. U cilju prevencije ovih prirodnih nepogoda u sanaciju korita reka i kanala kao grad smo uložili 36,5 miliona, dok ulaganja Srbijavoda iznose oko 200 miliona dinara. Trenutno sprovodimo veliki projekat izgradnje rasteretnog kanala Tulovske reke vredan 45 miliona dinara. I siguran sam da ćemo tim ulaganjem prevenirati poplave koje su išle čak do naselja Ančiki i do Bratmilovca, osim onih vanrednih situacija sa kojima se suočavaju i velike svetske sile.“\nO formiranju Dobrovoljnog vatrogasnog društva, govorio je zamenik komandanta Vatrogasno spasilačke jedinice Saša Jovanović.\n„Formiranje dobrovoljnog vatrogasnog društva doneće trajnu korist Gradu i poboljšanje životnih uslova svih njegovih stanovnika. Ovo društvo bi bilo dobrovoljna, neprofitna, stručna, nevladina i nestranačka organizacija osnovana na neodređeno vreme, radi ostvarivanja i unapređivanja zaštite od požara, zaštite i spasavanja ljudi i materijalnih dobara ugroženih požarima, elementarnim nepogodama i drugim vanrednim situacijama“\nFormiranje društva doprineće da Leskovac bude bezbednije mesto za život, da se unapredi sprovođenje mera zaštite životne sredine i sprečavanje i rešavanje vanrednih situacija uopšte.\nSkupu se obratio i načelnik Odeljenja za vanredne situacije u Leskovcu Ivica Ranđelović, koji je još jednom ukazao na važnost obeležavanja Svetskog dana civilne zaštite.\nMeđunarodni dan civilne zaštite se obeležava u celom svetu od 1990. godine odlukom Generalne skupštine Međunarodne organizacije civilne zaštite, sa ciljem da se ukaže na vitalni značaj i ulogu službi civilne zaštite u slučaju svih tipova nesreća i katastrofa i suočavanju sa njima i da se oda priznanje za njihove napore, žrtve i podvige.\nPrethodni Veliki odziv građana u akciji dobrovoljnog davanja krvi – Iz SPS-a najavljuju savetovanje iz različitih oblasti\nSledeći Povratak čuvenog „Leskovačkog roštiljka“ na ulice našeg grada


SAD – Rusija: Senat ratificirao sporazum START\nPredsjednici Obama i Medvjedev neposredno nakon potpisivanja sporazuma START\nSporazum kojeg je gospodin Obama potpisao sa ruskim predsjednikom Dimitrijem Medvjedevim još u aprilu, na period od sedam godina limitira obje zemlje na po 1550 strategijskih nuklearnih glava raspoređenih na maksimalno 700 strategijskih bombardera, interkontinentalnih balističkih raketa i raketnih lansera na podmornicama.\nSenat američkog Kongresa je jučer je poslije podne ratificirao novi sprazum sa Rusijom o kontroli nuklearnog naoružanja što predstavlja ključnu pobjedu predsjednika Baracka Obame u oblasti vanjske politike. Novi START predsjednik Obama je nazvao najznačajnijim sporazumom o kontroli naoružanja u posljednje blizu dvije decenije.\nNovi sporazum kojeg je Obama potpisao sa ruskim predsjednikom Dimitrijem Medvjedevim još u aprilu, na period od sedam godina limitira obje zemlje na po 1550 strategijskih nuklearnih glava raspoređenih na maksimalno 700 strategijskih bombardera, interkontinentalnih balističkih raketa i raketnih lansera na podmornicama.\n“Ovo je najznačajnji sporazum o kontroli naoružanja u blizu dvije decenije. On će nas učiniti sigurnijim i smanjiće nukelarni arsenal zajedno sa Rusijom. Sa ovim sporazumom, naši inspektori će se moći vratiti na rusko tlo, u ruske nuklearne baze, tako da ćemo biti u prilici, osim da vjerujemo, i provjeravamo. Mi ćemo nastaviti unapređivati naše odnose sa Rusijom koji su ključni u ostvarivanju napretka i rješavanju izazova, od sprovođenja oštrih sankcija protiv Irana do sprječavanja da nuklearno oružje dospije u ruke terorista. Ovaj će sporazum ojačati našu vodeću ulogu u naporima da se zaustavi širenje nuklarnog naoružanja i traženju mira u svijetu bez nuklearnog oružja” - rekao je predsjednik Obama.\nDaryl Kimball, direktor Udruženja za kontrolu naoružanja, nevladine organizacije u Washingtonu, kaže da je novi sporazum bolji od predhodnog START-a, potpisanog 1991, koji je istekao prije godinu dana.\n„Novi START omogućava inspekciju na licu mjesta koja prije nikada nije bila dozvoljena. Sporazum po prvi put dozvoljava američkim i ruskim inspektorima da vide koliko bojevih glava ima na rekatama dugog dometa, na zemlji i na podmornicama. Prema tome sporazumom precizirani broj bojevih glava na obje strane je efektivno provjerljiv.“\nDok su se, prije glasanja za sporazum neki Republikanci protivili, ključna podrška je došla od ministra odbrane Roberta Gatesa. On je izdao saopćenje u kojem kaže da će START "pribaviti neophodnu fleksibilnost" za struktuiranje strategijskih nuklearnih snaga na rješavanju ključnih pitanja sigurnosti.\nSenator John Kerry, Demokrata, je pročitao i pismo podrške admirala Mike Mullena, načelnika generalštaba američkih oružanih snaga:\n"I u tom pismu se nedvosmisleno kaže da Sporazum ima punu podršku najviših zvaničnika u uniformama i da i oni podržavaju ratifikaciju."\nDa bi stupio na snagu sporazum START treba biti ratificiran i u oba doma ruskog parlamenta, što bi se prema procjenama eksperata za kontrolu naoružanja moglo uskoro desiti.